Roberto Michelettik ez duela inolako elkarrizketarik nahi salatu du Zelayak - GARA\n«Diktadura militar baten aurrean, belauniko bizi baino, nahiago dut zutik borrokatu», nabarmendu zuen Manuel Zelayak, Brasilek Tegucigalpan duen enbaxadan babestuta. «Ez naiz hemendik mugituko eta nire herrialdea pairatzen ari den egoera konpondu arte etenik gabe borrokatzen jarraituko dut», gaineratu zuen.\n«Herriak aukeratu zuen presidentea naiz eta herrialde batean ezin dira bi presidente egon, bakarra baizik. Herriaren eta nazioarteko komunitatearen babesa dut, beraz, nire betebeharrak betetzen ari naiz. Diktadura militar honek ez dit herritarrek eman zidaten agindua betetzen uzten», plazaratu zuen kazetariei eginiko adierazpenetan.\nEnbaxadan daudenen kontra Roberto Michelettiren gobernu kolpista egiten ari den ekintzak salatu zituen beste behin. «Deiak moztu eta komunikazioa eragozten digute. Elikagaiak ere murriztu dizkigute. Nazio Batuen bitartez, jakiak sartzea lortu dugu, baina eraikina poliziaz inguratuta dago. Jendeari ez diote guregana hurbiltzen uzten», azaldu zuen.\nKaleetan bizi den giroaz galdetuta, asteazkenean Poliziarekin izandako istiluetan gutxienez lau pertsona hil zirela salatu zuen. Poliziak hildako bakarra aitortu zuen. «Datu horiek nahita ezkutatzen dituzte, estatu-kolpearen egunean ehundik gora hildako eta desagertu egon zirela bezalaxe», adierazi zuen.\nEnbaxadan sartuko ote diren beldur dela ohartarazi zuen: «Gu hiltzeko mertzenario taldeak hemen sartzeko arriskua dago. Nire buruaz beste egin izan banu bezala aurkeztuko lukete nire heriotza».\n«Hemen ez dago nire jarraitzailerik. Hemen daudenak demokraziaren, bakearen eta elkarrizketaren alde daude. Ni herriaren zerbitzari hutsa naiz», argitu zuen.\nTelesur telebista katearen arabera, asteazken gauean Michelettiren ordezkari bat Zelayarekin mintzatu zen. Elkarrizketa ez zen ofiziala izan, eta, antza, ez zuen askorako balio izan, Zelaya berak adierazi zuenez.\n«Bakearen aldeko deia egin dugu hasieratik, baina estatu-kolpea eman zutenek boterean jarraitzen duten bitartean ez da bakerik izango. Nik ez diot sekula bizkarrik eman beste hauteskunde batzuk egiteari. Hauteskunde prozesu bat gehien sostengatzen duena naiz. Gezur borobila da nire burua berriro aurkeztu nahi nuela, hori beraiek botatako gezurra da, beraiek baitira elkarrizketarik nahi ez dutenak. Elkarrizketa bat egon dadin ez da aurrez baldintzarik ezarri behar».\nMicheletti ez zen isilik gelditu. Argi utzi zuen Zelayari ez diola libre zirkulatzeko baimenik emango, baina hura hiltzeko asmorik izatea ukatu zuen. Beraren hitzetan, «ez Gobernu honek, ez aurretik izandakoek ez dute inor akabatu. Gu ez gaude gauza horietara ohituta». Brasilgo enbaxadari ez diotela erasorik egingo gaineratu, eta argindarra eten izana ere ukatu zuen.\nBeraren aburuz, konponbidea azaroaren 29an hauteskundeak egitea da. «Hori da gure helburua. Kanpaina egitea eragozten ari direnak Zelayaren jarraitzaileak dira».\nBitartean, kalean, jendea elikagaiak erosten zebilen, etxetik ez ateratzeko agindua tarte batez indarrean ez zegoela-eta.\nUnasurrek -Argentina, Bolivia, Brasil, Txile, Kolonbia, Ekuador, Guyana, Paraguai, Surinam, Uruguai eta Venezuelak osatuta- Zelayaren itzulera exijitu zuen. Era berean, egoeraren larritasunaz ohartarazi zuen.\nHego Amerikako Nazioen Erakundeak eta Europar Batasunak jakinarazi zuten enbaxadoreak atzera Hondurasera bidaliko dituztela. NBEren bileran, irtenbidea bilatzea premiazkoa dela esatean bat etorri ziren Latinoamerikako presidenteak.


ARGIA Klima aldaketa\n2015ko maiatzaren 30a | Ordua Euskal Herrian Klima aldaketa\nKlima aldaketari oldartzeko mundu mailako elkarretaratze deialdia Donostian eta Iru�ean\tUnai Brea\tEhunka taldek deitu dute maiatzaren 30ean mundu osoan mobilizatzera, klima aldaketari aurre egiteko neurri eraginkorrak eskatzeko xedez. Modu horretan energia garbiaren aldeko aldarria egin nahi dute, abenduan Parisen egingo den klima aldaketari buruzko goi mailako bilerari begira.\nBaionan eta Donostian pedalak berotzen ekainaren 5ean Alternatiba Itzulia abiatzeko\tARGIA\tMaiatzaren 20an, asteazkena, Bizi! mugimenduak bere kideak bilduko ditu, ekainaren 5ean Baionatik abiatu eta irailaren 26an Parisen bukatuko den Alternatiba Itzuliaren azken albiste eta xehetasunak eskainiz mobilizazio handirako bihotzak berotzeko.\n"Utzi erregaiak lurpean", beranduegi izan baino lehen Pello Zubiria Kamino\tLondresko The Guardian egunkariak bere ildo estrategikoen artean lehenetsi izanak oihartzun berezia emango dio “Keep it in the ground” (Utzi erregaiak lurpean) kanpainari. Dagoenekoz nozitzen dugun klimaren berotzea katastrofikoa gertatu ez dadin, petrolio, gas eta ikatza erauzten dituzten konpainietatik dirua ateratzea sustatzen du.\nGreenpeaceko sei kide Artikora doan Shell enpresaren petrolio plataforman gotorturik daude\tIru�e Astitz Larunbe\tGreenpeace talde ekologistako sei kidek Artikora bidean zegoen Royal Dutch Shell-en petrolio plataforma okupatu dute #SaveTheArtic kanpainaren barruan. Talde ekologistaren Esperanza itsasontzitik zuzeneko kontaketa egiten ari dira.\nVanuatu uharteak 'Pam' zikloiak suntsiturik, klimaren zoratzea auzitan\tARGIA\tHondamendia paradisuan: Pam zikloiak azpikoz gain jarri ditu Vanuatuko uharteak. “Tana uharteko mendebaldean ez da zuhaitzik, hostorik edo burdinazko egiturarik ekaitzaren indarrari aurre egin ahal izan dionik”, esan du Gurutze Gorriak Vanuatun daukan ordezkari Hannington Alatoak. “Jendea ur falta larrian da uneotan”.\nAEBetako albistegiek ez dute klima aldaketa aipatu nahi\tIgor Agirre\tAEBko telebista kateen albistegietan geroz eta denbora gehiago eskaintzen diete klimarekin lotutako gaiei. Orain arte ikusi gabeko egoeren aurrean daude estatubatuarrak. Esaterako, Boston hiria orain arteko elurte handienak jasaten ari da eta ez-ohikoa den elurra ikusten hasiak dira Georgia moduko hegoaldeko estatuetan. Aldi berean, Kaliforniako zati handi bat lehorte handirako prestatzen ari da.\nAsiako kutsaduragatik Amerikako zikloiak bortitzago\tJoxerra Aizpurua\t2006ko irailaren 1etik 2007ko apirilaren 10era arte bildutako datuetan oinarrituz, NASA espazio agentziak bideo adierazgarri batean kokatu du Asian kutsaduraren eraginez sortutako elementuen higidura.\nKutsadura-lainoak nonahi higitzen dira, eta euriaren bidez erortzen diren lekuetan... Bizi!\nErloju atomikoak dio: hiru minutura gaude kataklismotik\tPello Zubiria Kamino\t2015ean handitu egin dira mundua hondamendira iristeko aukerak: klimaren aldaketa geldiezina, arma nuklearren modernizazioa, arsenal atomikoen sakabanatzea... Agintariei eta herritarrei ohartarazteko, Atomic Scientist zientzialari taldeak bi minutuz aurreratu du “Doomsday Clock” famatua: hiru minutu geratzen zaizkigu ernatzeko.\nTenperatura geroz eta altuagoen eragina kirolariengan\tJon Torner Zabala\tIruzkin bat\n1968az geroztik, teniseko lau txapelketa handienak hartzen dituzten hirietako batez besteko tenperatura beroenak gorantz egiten ari dira etengabe, klima aldaketaren adierazgarri dena, Climate Central-ek ohartarazi duenez.\nMunduko 500 konpainia handienak, gero eta berotegi-gas gehiago emititzen\tUnai Brea\tGlobal 500 rankingaren barruko konpainien berotegi-gas igorpena %3,1 handitu zen 2010-2013 bitartean, Thomson Reuters jasangarritasun gaietan espezializatutako aholkularitza enpresak argitaratu berri duen txostenaren arabera.\n| Klima aldaketaren gailurra\nErabaki garrantzitsuak Paris 2015erako utzi dituzte\tUnai Brea\tItxaropenerako tarte txiki bat ireki arren, orobat porrot sentsazioa gailendu da Limako Klimaren Gailurraren ostean. Lehen aldiz munduko herrialde guztien arteko akordio bat sinatu da, baina akordio ahula da, konpromiso sendorik gabea. Beroketa globala bi gradutik gorakoa izan ez dadin zerbait egitea eskatu zuten zientzialariek azaroan; tamalez, Limako Deia deituriko bost orrialdeko adierazpenak ez du neurri eraginkorrik ezarri.\nKlimaren gailurra Liman: Erabaki garrantzitsuak 2015erako utzi dituzte\tUnai Brea\tIruzkinik ez\nPorrot sentsazioa gailendu da Limako Klimaren Gailurraren ostean. Lehen aldiz munduko herrialde guztien arteko akordio bat sinatu da, baina akordio ahula da, konpromiso sendorik gabea.\nZertaz ari dira hitz egiten Limako Klimaren Gailurrean?\tUnai Brea\tIruzkin bat\nLiman egiten ari den COP 20 gailurretik atera behar da 2020an Kiotoko Protokoloa ordezkatuko duen nazioarteko akordio berriaren zirriborroa. Datorren urtean, Parisen egitekoa den COP 21en, behin betiko forma emango zaio hitzarmenari.\n2393.etik ikusita, nola ez genuen eragotzi klimaren zoratzea\tPello Zubiria Kamino\tNola interpretatuko ote da 2393. urtean gaur hemen bizi dugun XXI. mende hau? The Collapse of Western Civilization fikzio-zientziazko liburuan Naomi Oreskes eta Erik Conway historialariek kontatu dute nola gertatu zen –nola gertatzen ari den?– Mendebaldeko kontsumo zibilizazioa hondamendira eraman zuen kolapsoa.\n15 urteko etenaren ondoren, itsasoen beroketa berriz abian Joxerra Aizpurua\tAzken hamabost urteotan ez da aldaketa esanguratsurik izan Lurreko itsasoetan neurtutako tenperaturetan. 1998an El Niñoren ondorioz izandako tenperatura hazkundeak 2014ra arte iraun du.\nAurten, aldiz, beste igoera bat gertatzen ari da, batez ere Ozeano Barearen iparrean nabaritu dena.... Klima aldaketa\nBerotegi efektua leuntzeko, ekonomia eredu berriak\tJoxerra Aizpurua\tAzaroko lehen igandean aurkeztu zuten Kopenhagen IPCCren azken txostena (klima aldaketa behatzen duen aditu taldea da IPCC). Azken urtean maiz gizarteratu dituzte euren iritziak, baina oraingoan inoiz ez bezalako kemenez aritu dira.\nHona hemen datu batzuk: Lurraren batez besteko tenperatura... Klima aldaketa\nKlimaren aldaketa: Anormaltasun berrira ohitzeko tentazioa Pello Zubiria Kamino\tKlimaren gailurra burutu du irailaren 23an Nazio Batuen Erakundeak New Yorkeko egoitzan. Agintariek hitzartu dute, hamaikagarrenez, neurriak hartuko dituztela klimaren aldaketa eragozteko eta dagoenekoz aldatua den klimaren gorabeherei jendeek aurre egin ahal izateko. Baina zerekin alderatuta ezarritzen dira helburuak?\nLurreko tenperatura igoera bi gradutik behera uzteko bideak\tJoxerra Aizpurua\tUztailaren 8an, munduan karbono dioxido gehien isurtzen duten hamabost estatuetako 70 zientzialarik DDPP izeneko txostena (karbonoa errotik gutxitzeko bideak) helarazi zioten Ban Ki-Moon NBEko idazkari nagusiari.\nZientzialari horien helburua Lurraren tenperatura hazkundea bi gradutik behera... Gizartea\nKlima aldaketari buruzko NBEren txostena: argi gorriak piztuta\tJoxerra Aizpurua\tNBEko IPCC erakundeak (Klima Aldaketari Buruzko Gobernu Arteko Taldeak) bere bosgarren txostenaren bigarren zatia aurkeztu zuen martxoaren 31n, Japonian –gutxi gorabehera sei urtero argitaratzen dute txosten bat–. Adituek esandakoak kezka eragiteko modukoak izan dira. Hona hemen... Klima aldaketa\n| I�igo Capell�n P�rez\n"Ezin da klima aldaketa gelditu; helburua erabateko hondamendia eragoztea da"\tUnai Brea\tValladoliden sortu zen Iñigo Capellán Pérez, 1986an. Industri ingeniaritza ikasi zuen Espainiako hiri horretako unibertsitatean eta Pariseko ENSAMen. 2010etik, jasangarritasuna aztertzen duen Energia eta Sistemen Dinamika ikertaldean dihardu, Valladoliden. Gaur egun Euskal Herrian ari da doktore tesia egiten. Zehazki, karbono gutxiko ekonomia bateranzko trantsizioaren ondorioak aztertzen ari da, EHUk, BC3k eta Repsol Fundazioak sustatutako Low Carbon Programme egitasmoaren barruan. Sarrikoko fakultatean hartu gaitu, Bilbon.\nNaturaren Eskubideen aldeko Munduko Auzitegi Etikoa abiatu da\tARGIA\tUrtarrilaren 17an egin zuen lehen bilkura Ekuadorren Auzitegi Etiko sortu berriak eta izadiaren kontra egindako bederatzi kasu salatu zituzten. Horien artean, Texaco enpresak Ekuadorren 103 milioi litro petrolio gordin isuri zituenekoa azaldu zuten, baita Australian dagoen munduko arreziferik handiena arriskuan dagoela kontatu ere.\nLobby elektrikoaren presioak EBren klima politika ahuldu du\tUnai Brea\tEuropar Batzordeak klima aldaketari aurre egiteko helburu berriak aurkeztu ditu. Gizarte mugimenduko hainbat eragilek atzerapauso nabarmenak iragarrita zituzten; azkenean haien beldur guzti-guztiak gauzatu ez badira ere, elkarte ekologistek gogor kritikatu dute EBren proposamena. Greenpeacek, berbarako, orain arteko europar klima politikari traizio egin zaiola esan du.\n2013ko datu klimatikoek beroketa globala baieztatzen dute, NASAk dioenez\tEider Madina Berasategi\tMundu osoko datu klimatikoak kontuan hartuta, 2013. urtea tenperaturak erregistratzen hasi zirenetik 7. urte beroena izan da. AEBetako Aeronautika eta Espazioaren Agentzia Nazionalak aditzera eman duenez, epe luzerako beroketa globala baieztatzen duen beste datu esanguratsu bat da hori.\nKlima aldaketari aurre egiteko trantsizio ereduez jardungo dute Bilbon\tUnai Brea\tBilboko Bizkaia Aretoan egingo da, abenduaren 19an, Klimagune Workshopen laugarren edizioa, BC3 (Basque Center for Climate Change) ikerketa zentroak antolatuta. Gaia zein izango den jakiteko, izenburuari begiratzea onena: Aukerak, erronkak eta oztopoak iraunkortasunerako trantsizioetan klima aldaketaren testuinguruan.\nVarsoviako klimaren gailurra, hamaikagarren porrota\tJoxerra Aizpurua\tKarbono isurketaz adostasun esanguratsua espero zuenarentzat, Varsoviako klimaren goi-bilera porrota izan da, haren aurretik egindako guztiak izan diren bezala lorpen konkretuei dagokienez.\nOraingoan, Txina eta India izan dira estatu garatuen estatusa onartu nahi izan ez dutenak, estatus... Klima aldaketa\nBerotze globalaren errua 90 enpresak dute nagusiki\tSaioa Alkaiza Guallar\t90 konpainiak isurtzen dituzte berotze globala sortzen duten emisioen bi heren. Petrolio, gas edo karbono ekoizleak dira enpresa gehienak. Multimedia\n2013-10-09\t| Klima aldaketa\n2013ko Alternatiba jaialdia urriaren 10ean Baionan ospatu zen. Lapurdiko hiriburuan bildu zirenek alternatiba jasangarriak ezagutzeko aukera izan zuten: baratz komunitarioak, hirigintza ekologikoa, banku etikoak, tokiko monetak, trantsizio energetikoa egiteko egitasmoak, kooperatiba... 2013-03-15\t| Klima aldaketa\nOlaia JuaristiAxier Lopez\tBasoen ustiapen gehiegizkoa jasaten duen lurraldea da Amazonia eta indigenak lekuz mugitzen ari dira ez dietelako uzten beren bizitokian bizitzen. Nekazariak eta egur-enpresak dira horren errudun nagusiak eta Brasilgo gobernuarentzat oinarrizko diru-iturri bihurtu da. 2012-12-11\t| Klima aldaketa\nNeguak errausturiko zelai baten erdian, inguruko familia bat etxea berotzeko buruhaustea nola argitu nahian da. Azken zuhaitza da irtenbide bakarra.\nGidoia eta zuzendaritza: Lucas Schiaroli\nIraupena: 10 min\nAktoreak: Nestor Rosso / Ana Marcela Farías / Ana Ré / Octavio... Gehiago kargatu Eduki hauek interesatzen zaizkizu? Kanal honen RSS jariora harpidetu zaitezke.\nKlima aldaketari oldartzeko mundu mailako elkarretaratze deialdia Donostian eta Iru�ean\nAHTren aurkako mendi martxa Atxondon, maiatzaren 30ean\nHauteskundeak eta hondakinak: soziologoen azterketaren zain\nHautagaiak, frackingarekiko jarrera argitzera behartuta\nEnergia krisiaFracking-aren arriskuaEnergia nuklearraEredu ekologikoakAzpiegitura handiakLandareakHondakinen kudeaketaKutsaduraErleaAztarna ekologikoaNaturaEremu elektromagnetikoakOzono geruzako zuloaEnergia berriztagarriakHondar bituminosoakGainpopulazioaHidrokarburoakEuskal Herriko kostaldea Kazetaritza independentea eta profesionala egiten dugu, euskaraz eta euskaldunontzat.


Grezian ume errefuxiatuekin jolasten igaro zuten lehen eguna Hesiheseko kideek - Aiaraldea.eus\nGrezian ume errefuxiatuekin jolasten igaro zuten lehen eguna Hesiheseko kideek\nJulen Zubiete 2018-09-07 11:57 Jendartea Laudio\nHesihes kooperatibako kideek atzo eman zuten bere lehen eguna Victoria Social Centerren, Atenasen. Begirale lanetan aritu ziren hainbat herrialdeko ume errefuxiatuekin.\nAsteazkenean Greziara bidaiatu ostean, atzo hasi zuten boluntario lanak Hesihes kooperatibako kideek Victoria Social Centerren. Euren lehen egunean ume errefuxiatuekin jolasten aritu ziren, begirale lanak beteta.\nAsmoa bazkaria prestatzen laguntzea bazen ere, norberaren araberako gaitasun eta gogoak aintzat hartuta lan egingo dute hemendik aurrera. Ondorioz, batzuk ludotekan egongo dira, eskulanak antolatzen, adibidez, eta besteak hizkuntza klaseak emango dituzte, edo irakasleak lagundu.\nErrefuxiatuentzako zentroa 11:00etan irekitzen ditu ateak 16:00ak arte. Lan boluntarioan oinarrituta dago eta jendea joan eta etortzen da. Laudioarrak heldu baino lehen 15 bat lagun zeuden han. Laguntzaile gehienak kataluniarrak eta espainiarrak dira eta zuzendaritza kataluniar eta greziar banak osatzen dute.\nVictoria Social Center, hamaika herri, hamaika ekintza\nJulen Zubiete Aiaraldea Hedabideko kidea Hesiheseko gazteekin dago Grezian eta azaldu du errefuxiatuen zentroan jatorri ugariko erabiltzaileak daudela: "Gehienak Afganistangoak edota Siriakoak dira, baina badaude afrikarrak, eta Irakeko kurduak ere topatu ditugu."\nVictoria Social Centerren jarduera bizia eta anitza dute, adin guztiak aintzat hartuta. Esaterako, ingelesa, alemaniarra, greziarra eta espainiarra irakasten dute, mailatan banaturik: "Oinarrizko klaseak daude, baina baita ere "First" titulua eskuratzeko".\nHorrez gain, generoa ere da ardatza ekintzak banatzeko. "Emakumeentzako gela dago, eurek nahi dutena egin dezaten. Ileapaindegia ere badago emakumezkoentzat", azaldu du Zubietek.\nEsan bezala, bertan lan egiten duen jende gehiena boluntarioa da, baina langile finko batzuk badaude ere. "Horietako baten bat errefuxiatu da", nabarmendu du Aiaraldea Hedabideko kideak.


inperialismo | Aurrera langileria\nArchive for the ‘inperialismo’ Category\nKATALUINAKO EGOERA ETA AUTODETERMINAZIO ESKUBIDEAREN DEFENTSA Leave a comment\nAurrera Langileria erakunde marxista-leninista, abertzale eta internazionalistak, hurrengo lerroetan Kataluinako prozesu independentistaren inguruko bere ikuspegia plazaratuko du.\n“Behargin-klaseak, noski, nazio-auziaren ikuskera propioa du, nazionalismo burges atzerakoiari aurkakoa, bateraezina den ikuskera. Guk teoria nazional staliniarra dugu, oinarrizko printzipioak dira: nazio-arazoa esplotazio kapitalista suntsitzearen aldeko borrokatik banaezina da; herrien autodeterminazio eskubidea besterenezina da; nazioak, bere eskubidearen gauzatze demokratikoan, Estatu bananduan eratu daiteke, beste Estatu bati ala besteari batu daiteke, historikoki partaide den Estatuarekin federatu daiteke, eta libreki adierazitako borondate nazional honi begirunea derrigorrezkoa da; herri guztiak berdinak dira eskubideetan eta herri aurreratuenak atzeratuenei maila berera jasotzen laguntzeko eginbeharra dute; eskubideetan berdinak diren herrien batasun askea zapalkuntza nazionalaren aukera oro ezabatzen du, nazioa gizateriaren zerbitzura ipintzen du eta herrien elkarbizitza anaikorra, bizitza baketsu baten, ongizate aurrerakorreko eta benetako askatasuneko eraikuntza ziurtatzen du.”\nLletra oberta a Reis Bertal (euskaratua) – Joan Comorera, PSUCeko buruzagi historikoa\nPosted urria 12, 2017 by aurreralangileria in alienazio kapitalista, anti-komunismo, borroka moldeak, euskal herria, inperialismo, marxismo-leninismo\nJOERA FILOSOFIKOAK MUGIMENDU FEMINISTAN (ANURADHA GANDHI) Leave a comment\nSarrera honetan Anuradha Gandhi naxalita indiarraren lan bat aurkezten dizuegu, feminismoari kritikaren ingurukoa. Mugimendu naxalita Sozialismo Zientifikoaren desbideratze maoistaren jarraitzaile izan arren, kasu honetan orokorki ikuspegi iraultzailea ordezkatzen duela uste dugu, maoismoaren mugapenak islatzen badira ere.\nEgileak hainbat feminismo mota (liberala, erradikala, anarkista, sozialista…) aztertzen ditu, gero bere kritika plazaratuz.\nNahiz eta Mugimendu Komunistak emakumeen eskubideen arloan lorpen ugari ekarri (bozka eskubidea, dibortzioa, soldaten parekidetasuna… baita armada iraultzailean parte hartzea ere), ez da ahaztu behar Sozialismoa kapitalismotik Komunismorako iragate-fase historikoa dela, eta ibilbide honetan zehar azpiegitura ekonomikoan baita gainegitura politiko eta ideologikoan ere aurreko sistema klasisten kontraesan ugari mantentzen direla, era iraultzailean ebazten jarraitu behar direnak zapalkuntza mota oro gainditzeko. Honen baitan aurkitzen da patriarkatua suntsitzea, baita familia beraren deuseztapena ere.\nGainera, eraikuntza sozialistaren bihurgeneek atzerapausoak ematea beharrezkoa egin dezakete, partziala dena osotasunera baldintzatuz, hau baita aurrera egiten jarraitzeko era bakarra.\nMundu Sozialistaren suntsipenak eta inperialismoaren gainjartzeak, bestetik, atzerapen handia ekarri du herrialde askotan arlo honetan, irakaspenak ateratzea berebiziko garrantzia izanik.\nLan honek emakume langilearen askapenaren auziaren inguruan marxista-leninistoi ideologia burgesaz arazten lagunduko duelakoan gaude.\nPosted abuztua 1, 2017 by aurreralangileria in alienazio kapitalista, anti-komunismo, ekologismo, inperialismo, marxismo-leninismo, reformismo, sexismo\nH.A.S.I. III. KONGRESUA Leave a comment\nAurreko batean 1983an egindako H.A.S.I.-ren II. Biltzarraren azterketa plazaratu genuen.\nSarrera honetan 1987. urtean H.A.S.I.-ren III. Kongresuaren hainbat pasarte aurkezten dizkizuegu. Lan honek hainbat atal ditu:\nIldo politkoa aurkezterakoan, lehenik orduko egoera aztertzen da. Estatu espainiarrean, PSOEren sozialdemokrazia eskuinari espainolismoaren bandera kenduta oligarkia finantzariaren tresna hoberena bihurtu zen frankismoarekin hausturarik gabeko demokrazia-burgesa ezarri ahal izateko, honen jarraitasuna bermatzeko, ageriko faxistak zatituak eta eremu estateleko ezker eurokomunista eta ultraezkertiarra ezdeusa izanik. Honela PSOE Europar Erkidego Ekonomikoan (egungo Europar Batasuna) sartu zuen Estatu espainiarra, ekonomia monopolista europarrarentzat onuragarria zen desindistrializazio aurrera eramanez, lanpostu asko suntsituz eta lehen sektorea kaltetuz. Hau NATOn sartzearekin batera etorri zen, inperialismo yankiaren menpeko egitura militarra.\nHego Euskal Herrian erreforma frankistaren porrota eta Estatuto erregionalistak herriaren onespena lortu ez dutela azaleraraziz, alderdi bakoitzaren papera aztertzen da honen inguruan. PSOE, komunitateak aurka ipintzeko politika antieuskaldunarekin, PNV zipaioen sorkuntzarekin eta ZEN plana ezarriz (baita honen zatiketa EA ere) eta HB Euskal Herri Langilearen aldeko borroka iraultzailea aurrera eramanez. Gertatzen ari ziren aldaketa sozio-ekonomikoak bikain aztertzen dira, baita HASIren egitekoak KAS Bloke Gidarian. Langile-mugimendua aztertzerakoan, eraldaketa industriala, teknologia berrien garapena eta 3. sektorearen handitzea aurreikusten dira. Herri-mugimenduaren borroka partzialen azterketa ere badago.\nOrganizazioaren teoriarekin sartzerakoan, honetan zentralismo demokratikoa, deszentralizazio-zentralizazio harremana, autoritaterean beharra, kontzientzaren papera, efikazia eta efizientziaren lorpena, kritika eta aurokritika gaitasuna, ezagutzaren teoria, praktikaren nozioa autodisplizina jorratzen dira era finean.\nPosted ekaina 16, 2017 by aurreralangileria in alienazio kapitalista, anti-komunismo, borroka moldeak, ekologismo, euskal herria, inperialismo, marxismo-leninismo, reformismo, sexismo\nESTATU KAPITALISTA MODERNOA ETA BORROKA ARMATUAREN ESTRATEGIA (R.A.F.) Leave a comment\nSarrera honetan, Nazioarteko Mugimendu Komunistaren borroka-moldeen eta gerrillen azterketarekin jarraituz, RAFaren (Rote Armee Fraktion) oinarrizko beste lan bat aurkeztuko dugu.\nRAF XX. 70ko hamarkadan Alemaniako Errepublika Federalean sortu eta garatutako eragin maoistako hiri-gerrilla izan zen. Bere ekintzak banketxe, Estatuko indar errepresibo, fiskal, politikari, nazi ohi eta NATO eta USAko base militarren aurka bideratu ziren. Buruzagitzari egindako Stammheim-eko epaiketa bitartean bere buru esanguratsuenak kartzelan izan ziren erailak. Bi hamarkada ondoren bere burua desegin zuen.\nLan honetan hainbat auzien azterketa eta aurkezpen marxista-leninista zuzenaz gain, antolakunde honen akats larriak ikusi daitezke, hala nola: Mao-rekiko zentzugabeko begirunean (inguruabar historikoagatik ulergarria) oinarritutako erakunde iraultzailearen ikuspegi militarista, alderdia gerrillarekin nahastuz azken honi egotziz abangoardia-papera eta lehenaren eraikuntza gutxietsi edota baztertuz; honekin lotutako boluntarismoa (pindar batek zelaia erre dezake) eta masen bat-batekotasun eta erresistentzia-mugimenduari berez ez duen izaera iraultzailea ematea; gerrilla mugimendu iraultzaile osoaren eraketaren abiapuntu eta oinarritzat hartzea eta honen ekintzek zapaltzaileen botere-egituretan sortutako erreakzioan zehaztean iraultzaren norabidea; ikasleriaren joera bortitz eta ideologia antisistemen paper iraultzailearen puztea (68ko Maiatzean oinarrituta); ez dute langile aristokrazia kontuan hartzen erdigune inperialistako herri langilean duen eragina aztertzeko, burgesiaren euskarri sozial sendoena dena, nahiz eta gazteak/helduak kontraesana aztertzerakoan nolabait lantzen den, baina motz geratzen dena; koadro iraultzaileak ekintza gerrillarien bidez hezten direla eta “erasotzeak masen kontzientzia iraultzailea pizten duela” pentsatzea, benetan Sozialismo Zientifikoaren mundu-ikuskera barneratzea beharrezkoa denean (nahiz eta honetan oinarritutako praxia beharrezkoa izan masen iraultzatzerako) …\nPosted azaroa 23, 2016 by aurreralangileria in alienazio kapitalista, anti-komunismo, borroka moldeak, inperialismo, marxismo-leninismo, reformismo


Nanohodien bidez bizkarrezur-muineko lesioetako neuronak birkonektatzea lortu dute - Elhuyar Aldizkaria\nHasiera » Albisteak » Nanohodien bidez bizkarrezur-muineko lesioetako neuronak birkonektatzea lortu dute\n2020/09/29 340. zenbakia\nNanohodien bidez bizkarrezur-muineko lesioetako neuronak birkonektatzea lortu dute\nIkerketaz arduratu diren CIC biomaGUNEko ikertzaileak: Pedro Ramos Ikerbasque irakaslea eta Maurizio Prato Ikerbasque irakasle eta AXA Chair-a. Arg. CIC Biomagune\nBizkarrezur-muineko lesioak osatzeko bidean, urrats garrantzitsua eman dute Donostiako CIC biomaGUNE eta Italiako SISSA ikerketa-zentroetako ikertzaileek. Izan ere, neuronen arteko konexioa berrezartzea eta lesioa konpontzea lortu dute.\nLehendik ere frogatuta zeukaten neurona-konexioak sortzen zirela in vitro sistemetan —alegia, zelula-kulturetan—, baina bizkarrezur-muineko lesiodun animalietan in vivo batera jauzi egitea falta zen. Oraingoan, emaitza funtzionalak lortu dituzte bizkarrezur-muina partzialki ebakia daukaten animalietan: eraginkortasunez konektatu dituzte berriro zuntzak. Nerbioak lesionatuta zeuden tokian bertan konektatu dira berriro, eta, gainera, animaliek hanken funtzionaltasuna berreskuratu dute. Halaber, frogatu da material biobateragarria dela, alegia, ez da inolako erreakzio immunerik hauteman.\nEzker-eskuin: bizkarrezur-muin osasuntsu baten irudia; bizkarrezur-muin lesionatu eta inplanterik gabeko baten irudia; bizkarrezur-muin lesionatu baten irudia, zeinetan nanomaterial biobateragarri bat ezarri baita eta neuronen arteko birkonexioa hautematen baita. Arg. Pedro Ramos / CIC biomaGUNE\nKarbonozko nanohodietan oinarritutako biomaterialak erabili dituzte horretarako, bere propietate elektriko eta mekanikoei esker egokiak zirela aurreikusi baitzuten. Bereziki, nerbio-zelulak eta bihotz-zelulak bezalako zelula kitzikakorren arteko interakzioak sortzeko interesgarriak izan daitezke karbono-nanohodiak. Zelulen arteko komunikazioa ahalbidetzeaz gain, nerbio-hazkuntzari eutsiko dioten aldamio mekanikoki egonkorrak ere eraiki daitezke haiekin, CIC biomaGUNEko ikertzaileen arabera. Kasu honetan, karbono-nanohodiz osatutako esponja moduko bat erabili dute, elkarrekin gurutzatzen diren zuntzez eratua.\nPNAS aldizkarian argitaratu dute lana, eta CIC biomaGUNEko ikertzaileen arabera, urrats handia izango da etorkizunean bizkarrezur-muineko lesioak, nerbio optikoaren lesioak edota neuronen arteko konexioa galarazten duten lesio traumatikoak osatzeko. Baina zuhurtziaz hitz egiten dute, oraindik urrun baitago hori guztia gizakietara hedatzeko unea. Alderdi asko landu behar dira oraindik, materialaren ikuspegitik, materiala ezartzeko kondizioen ikuspegitik, materialak jarduteko kondizioen ikuspegitik, eta abar. Adibidez, funtsezkoa da materialaren propietate mikroestruktural eta mekanikoetan sakontzea, bai eta neuronen arteko konexioa erraztuko duten propietateetan ere, albo-efekturik gerta ez dadin edo gorputzak materiala bera errefusa ez dezan (zurruntasuna, elastikotasuna, harrotasuna, trinkotasuna, zuntzen arteko poroen tamaina, eta abar).\nBestalde, birkonexio-prozesu horren alderdi garrantzitsuetako bat da jakitea ea lesioaren aurretiko konexio berberak sortzen diren edo plastikotasun neuronala gertatzen den, alegia, ea lehen existitzen ez ziren konexioak sortzen diren eta, hala, nerbio-sistemak egoera berrira egokitzeko birkonektatzeko beste moduren bat bilatzen duen.


Hamabost | Herri bat begien aurrean\nPako Aristi – Idazlea.\nEgiten dizkidaten elkarrizketa gehienetan bada hitz bat, etiketa bat beti errepikatzen dena: «Probokatzailea». Halako omen naiz. Edo, tira, «polemikoa» ere esan didate batzuetan, edo apur bat adeitsuago izan nahian, «ausarta». Ez didate, agian, asmo makurrez esango, eta bai automatismoz, errazkeriaz, baina kazetariek arduratsuago izan behar lukete etiketak erabiltzeko orduan, askotan, etiketa batek baliogabetu dezakeelako pertsonaren ibilbide oso bat, haren konplexutasuna murriztu, jakin-mina amatatu. Pertsona bati etiketa jartzea pertsona hori baztertzea da, zer eskaintzen duen, zer dakarren begiratu gabe. Etiketak tresna politikoak dira, zer pentsatu behar dugun erabakitzen dutenek ezartzen dituztenak, korronte ideologikoa zehazten dutenek, eta pentsamolde hori babesteko gogoeta askatasuna eta iritzi ezberdinen zirkulazioa murriztu nahi dutenek.\nIdazle bakoitzak erabakiko du noraino iritsi nahi duen. Itsas-murgilketa sakoneko probetan bezala, zenbat eta gehiago lerratu sakonera, orduan eta presio handiagoa izango du, orduan eta arnasa gutxiago hartzen utziko diote. Ni beti izan naiz konprometitzekoa, pausoa ematekoa, nire hitza idaztekoa, horrek, atzean geratu banintz, izango ez nituzkeen arazoak ekarri arren. Gizartearen aurrean kokatzen den idazleari, edo kazetariari eskolara hasten den umeari bezala gertatzen zaio: begira dauzka denak, ea zertan hasten den. Ikara horren aurrean, batzuek neurtzen hasten dira zer irabaz eta zer gal dezaketen halakorekin eta bestearekin… Horrela hasten dira euren askatasuna murrizten.\nNik nire iritzia ematen dut, ez besterik; arrazoitua, testuinguru baten barruan kokatua, jakinekoa den errealitateaz landa gauzak beste modu batean izan litezkeela irudikatuz. Nire gogoen subjektua bat da: Euskal Herria. Ez alderdi bat, ez doktrina bat, ez politikagintza bat. Eta hori da nire akatsa, niretzat bertute dena. Ikerketa urte hauetan gauza bat deskubritu baitut, bat beste guztien gainetik: izaki ororen nahia dela askatasunean bizitzea eta hala jokatzea. Eta herri ororen nahia ere bai. Eta gogo horrekiko zalantzan dagoen herriak arazo latz bat daukala; normalean, kolonizatua izan da, politikoki menderatua, akulturizazioa jasan du eta ohitu egin da subordinazioan bizitzera. Eta status quo horretan leku erosoa hartu dutenek bigarren mailako subordinazioa jartzen dute martxan, iritzien barne-kontrola. Eta hau gauzatu dadin, etiketak: botereak, edozein mailatakoak, kritiko diren ahotsak zilegitasunik gabe uzteko asmatu zuen txartel mingarria, marka faxista bat bezala, inkontzienteki erabiltzea haren konplize egiten gaituena.\nNo Replies to "Herri bat begien aurrean"


Eskalada Jasangarria Gipuzkoan - Dokumentala - Gipuzkoako Mendizale Federazioa - Federación de Montaña de Gipuzkoa\nEskalada Jasangarria Gipuzkoan - Dokumentala\nadministrazioa-ek bidalita 2021ko Ekainak 3, Osteguna\nGipuzkoako Foru Aldundiaren, Gipuzkoako Mendizale Federazioaren eta hainbat udalen parte-hartzeari esker, Gipuzkoan erroldatutako 96 eskalada-eskolen artean 17 berrekipatzen ari dira, hondatutako ainguraketen ordez ainguratze homologatuak jarriz, diziplina anitzeko ekimen osagarri ugariz gain.\nHorrela, eskalatzaileek beraiek sortutako azpiegitura horiek komunitate osoaren esku geratzen dira, kalitatezko eta erabilera publikoko kirol-ekipamendu ez-konbentzional gisa.\nAipatutako administrazio publikoen eta beste eragile parte-hartzaile askoren lankidetzak (klubak, jabe pribatuak, legelariak, teknikariak, eskalatzaileak, etab.) haien guztien erantzukizun zibila mugatzen du, eskalatzaileen segurtasuna handitzen du eta eskalada natura-ondarearen (biodibertsitatea, geologia) eta kultura-ondarearen (aztarnategi arkeologikoak) babesarekin bateratzen du, azpiegitura horiek naturako turismo aktiborako baliabide jasangarri bikain gisa erabiltzea sustatuz.\nEstatu mailan proiektua aitzindaria da, eta beste eskalada eremu batzuk kudeatzeko erreferentea. 2019an, Mendiko eta Eskaladako Kirolen Espainiako Federazioaren Ingurumen Saria jaso zuen.\nDokumentalak Bilboko BBK Mendi Film Festival (2019) mendiari buruzko nazioarteko zinema dokumental lehiaketa ospetsuan parte hartu zuen. Euskal Mendizale Federazioak eta Eusko Jaurlaritzak babestu zuten, Camp Base erakundearen laguntzarekin.\nOff-eko ahotsa euskaraz da nagusiki. Gaztelaniazko eta ingelesezko azpitituluak ditu. HD kalitatean grabatuta dago. Azpitituluak ikusteko eta kalitatea aukeratzeko, klikatu konfigurazioan pantailaren eskuineko behealdeko gurpil horzduna (ikus irudia).


Bizkaia.Net - Ogasun eta Finantza Saileko Bulego Birtuala - BizkaiBai\nZerbitzua erabili ahal izateko, sinadura elektronikoa duen txartela edo ziurtagiria eduki behar da, edo bestela BizkaiBai txartela (enpresa- edo lanbide-jarduerarik ez duten pertsona fisikoen kasuan).\nZure nabigatzaileak bidalketak sinatzeko erabiltzen den ActiveX kontrola behera kargatzea ahalbidetu behar du:\nDesaktibatu osagai emergenteen blokeatzaile guztiak. "Herramientas" menuan aktibatuta egon daitezke edo Popups blokeatzailea edo osagai emergenteak nabigatzaileari gehitutako tresnen barretatik edozeinetan ageri daitezke.\nEgiaztatu Interneten zuzendaritzapean ActiveX kontrolaren instalazioa behera kargatzeko oharra agertu den. Kasu horretan, onartu instalazioa.\n*.bizkaia.net domeinua gehitu diezaiekezu zure ekipoan jasotako konfiantzazko guneei, ondoko bidea erabilita: Herramientas > Opciones de Internet > Seguridad > Sitios.\nAzpiatalak BizkaiBairi buruzko informazioa


EH Bildu Nafarroa - Komunitatea - euskalerriairratia.eus\nAtzo goizean, hauteskunde osteko egoerari buruz UPNko presidentak egin dituen adierazpenek, Barcinak herritarren borondateari dion errespetu falta agerian utzi dute. Maiatzaren 24an nafar gizarteak...\n2015 mai 25 None\nHauteskunde osteko goizean bertan jarri da EH Bildu aldaketarako lanean, "gaur bertan kontaktuan jarri naiz Uxue Barkos, Laura Perez eta José Miguel Nuin-ekin aldaketa eraikitzen hasteko" adierazi ...\nIgandean aldaketaren bozkaz beteko ditugu hautontziak, EH Bilduren bozkaz!\n2015 mai 22 None\nEkitaldi beroa Labrit pilotalekuan, EH Bilduren kanpainari amaiera emateko. Ehunka nafar aldaketaren alde elkartu dira, hautagaiei azken bultzada emateko. Adolfo Araiz presidentegaiak eskerrak eman...\n2015 mai 21 None\nEkitaldi beroa eta berezia Tuteran. Ilusioa, indarra eta Nafarroako Erriberan diren aurreiritzi eta bazterkeriaren contra egiteko gogo eta grina. Nafarroako hautagaia den Adolfo Araizek, tuterarrak...\nGaur goizean Sarasate pasealekuan burutu duten ekitaldian, Dabid Anaut eta Esther Korres Nafarroako Parlamenturako EH Bilduren hautagaiek azpimarratu dutenez, "orain arte UPNk zein PSNk aurrera era...\nLizarran EH Bildu da benetazko aldaketa sakonaren bermea\n2015 mai 19 None\nLizarrako frontoia bete egin zen Koldo Leoz alkategaia eta Adolfo Araiz presidentegaia txalotzeko. Publiko artean, eta txalo artean hartua, Carlos Garaikoetxea lehendakaria, Adolfo Araizi babesa em...


kritiken hemeroteka » Ipuin-hautaketa\n« Ixtorio harrigarriak | Eta ez preso egon delako »\nMundu mingotsa / Josef Skvorecky (Karlos Cid) / Alberdania, 1996\nJosef Skvorecky (ahoska bedi Iosef Skvoretski) ez da oso ezaguna gure artean. Gaur egun Kanadako Toronton bizi da, hango unibertsitatean irakasle. Liburu batzuk gaztelaniaz argitaratuta daude, eta horien artean aipatuko nuke Koldarrak izenekoa, mardula eta sujerentea inondik ere. Itzultzaileari buruz ere hitz batzuk esan nahi nituzke. Carlos Cid du izena eta ez da bakarrik ezaguna euskaratu dituen liburuengatik: Haseken Xveik soldadu onaren menturak, Kunderaren Amodio barregarriak. Bera izan da M. Holub poeta zoragarria gaztelaniaz irakurgarri utzi diguna. Nahi duenak dasta beza “Catedra” etxeak kaleratutako Poemas liburua.\nDatu askorik ez dugu, nik ez behinik behin, Skvoreckyri buruz. Haren liburuak irakurrita somatzen da Cortazar gaisotzeraino erasan zuen zaletasun berak hartua daukala, jazzak hain zuzen. Eta ortodoxia guztietatik, izan komunismoak ezarritakoa edo eta besteena, ihes egiteko gogoa, hori ere bai. Ihes fisikoa neurri batean, 1969an Txekoslovakiako lurretatik alde egin baitzuen, baina ez hizkuntzatik. Horixe gertatzen zaie (zaigu) hizkuntza txikiko idazleei, nahita ere hizkuntza beti soinean, eta bihotzean.\nMundu mingotsa, itzultzaileak berak esaten digunez, ipuin bilduma da. Idazleak berak eginikoa, neurri handian. Juduak ditu protagonistak: Txekoslovakiako juduen patu bera jasango dute (itxidura-zelaiak, holokaustoa…). Baina ez da holokaustoari buruzko liburua. Aipatzen da, bide nabar; hala ere ez da idazlearen helburua leku zehatz horretan zentratzea bera istorioak. Lehenagoko garaia, juduak denok bezalako pertsonak izan zirenekoa, deskribatzea nahiago du. Eta horretan da Skvorecky maisua. Hitz gutxitan, adjetibo urriekin, sotil bezain natural, mundu bat ekartzen digu gure oroimeneko ate joka. Idazteko moduagatik (ez da ahaztu behar ipuinotako kontalaria mutiko bat dela) Maupassant eta Babel etortzen zaizkigu burura. Haiek ere ternura handia erakusten dute pertsonaien aurrean. Idazle txekiar honek galtzaileen istorioak kontatzen dizkigu: izen asko, bizitza asko, eta guztiak oso arrotzak guretzat. Baina gu ez gara Txekoslovakian bizi izan, Lehen Gerratearen ondoren, Bigarrenaren bezperan. Gaztaroan ikusitakoa bere horretan utzi nahi balu bezala: moralkeriarik gabe.


Marc Ribot, Ceramic Dog: "Hope" kontzertua\nMarc Ribot 1954an jaio zen New Jerseyn, eta asmamen eta sormen handieneko gitarristen artean dago gaur egun. Riboten musika, konpositorea eta bokalista ere badena, esperimentazioaren eta inprobisazioaren munduari lotuta dago beti, erabateko askatasunetik, eta rock kutsu gordin, zuzen eta zaratatsu berezi horrekin. Berrogei urtetik gorako bere ibilbidean, hainbat artista gailenekin kolaboratu du: Tom Waits, Laurie Anderson, John Lurie, McCoy Tyner, Marianne Faithfull, Alan Toussaint, Caetano Veloso, Jamaaladeen Tacuma, Norah Jones, Elvis Costello, T-Bone Burnett, David Sylvian, Arto Lindsay, Vinicius Cantuaria, Marisa Monte ... Eta The Jazz Passengers, Los Cubanos Postizos eta The Lounge Lizards taldeetako kide izan da, John Zorn handiaren ohiko kolaboratze izateaz gain.\nHirukote harrigarri bat da Ceramic Dog, bere taldea free, punk, funk eta musika esperimentalaren “kolektibotzat” hartzen duena. 2008an argitaratu zuten aurreneko lana, Party Intelectuals; gero iritsi zen Your Turn, 2013an; eta YRU Still Here?, 2018an. 2021eko ekainean kaleratu dute azken diskoa, 56. Jazzaldian aurkeztuko dutena: Hope.\nHopek bederatzi abesti biltzen ditu; horietatik bost (Flat Ontology, Wanna, The Long Goodbye, Maple Leaf Rage eta Wear Your Love Like Heaven) Marc Riboten letrarekin eta musikarekin, eta gainerako lauak (Nickelodeon, The Activist, Bertha The Cool eta They Met in The Middle) hirukotea osatzen duten kideek batera sortuak.\nMarc Ribot (gitarra, ahotsa), Shahzad Ismaily (perkusioa, baxua, teklatuak), Ches Smith (bateria, perkusioa, efektu elektronikoak)\nMarc Ribot, Ceramic Dog: "Hope" + Lurra Cafen afaria


apirila | 2007 | KaXeRo @ Mundua\nHileko artxiboak: apirila 2007\n2007-04-17 Mikel\tIruzkin 1\nGipuzkoa Encounter-a amaitu da (bertakoak beste noizbait agian kontatu beharko nituzke), eta etxera bi oparirekin itzuli naiz. Gainera, ostiralean iritxi zen erosi nituen bi jostailutxo:\nLinksys WAG54GS ADSL Router – AP\nAzken bien argazkitxoa\nAspalditik nebilen nire 3com 812 router zaharra (2000. urtean erosia, telefonikari, ADSL jarri genuenean etxean) prejubilatzeko asmoz. Ia 7 urte egon da 24 ordu piztuta eta oso arazo gutxi eman ditu (Mundurat Sarea sarera konektatua izan genuen honekin hainbat urtez); gogoratzen dudan bakarra udako 3 egun sargorietan sinkronizatu nahi izan eza ta gutxi gehiago. Konektibitate aldetik arazorik ez zuen arren, sarea 10 Mbps-ra jartzeko aukera bakarrik zuen, eta egun 10/100 izaten da ohizkoena, 1000 ia normaltzat jartzen ari den bitartean; abiadura hontan fitxategiak saretik pasatzea tortura moduko bat da. Hau konpontzeko D-Link-en 24 ahoko switch bat neukan, 10/100koa, DES-1024D modeloa, jatorri susmagarri batekoa (erabilia baina ongi dabilena), ebay-en 18 eurotan erosia (edo gutxiago?). Putzuzulo Gaztetxerako ere beste bat erosi genuen gainera. Eta beno, 2000. urtean Wifi-a zer zen oraindik enekien, eta routerrak gutxiago.\nEtxean Wifia izateko, switch bat behar ez izateko eta beste pare bat erosotasun izateko router berria jarri dut. Linksys WAG54GS. Primeran dabil oraingoz, nahiz eta ostiralean tortura moduko bat izan zen ordu batzuez Telefonikaren konexioaren datuak lortzea (3com-ak datu batzuk ez zituen behar). Menuak askoz erosoak dira, eta aukerak ere handiagoak. Ez dut NAT egitean ataka bat zehazteko router-a berrabiarazi behar adibidez 🙂\nWifi-arentzat oraingoz WPA-PSK-TKIP, 13 kanalean eta ESSIDa erakutsi gabe (13. kanala zergatik beste batean :P). Aurrerago ikusiko dut WPA2 frogatu edo (honen inguruan irakurri beharko)… baina oraingoz nahikoa eta soberan. Portatil berriarekin (orain arte aipatu ere ez dudana) egongelatik lasai ibili nahiteke ta nahikoa horrekin (nik ez ditut baineran botata Doom-eko partidak botatzen aintzinan lagun batek egiten zuen moduan :P).\nOrain sarea “ongi” muntatua dudala, NSLU2-arekin jolasean jarri beharko naiz. NSLU2-a Linksys-ek ateratako ‘mini ordenagailu’ moduko zerbait da, non disko gogorrak USB bidez jarrita sarean agertzen diren. Dena Web bidez kudeatu daiteke. Baina badu beste ahalmen berezi bat: Linux-en oinarritutako banaketa txiki bat dauka, eta modifikatu daiteke. Honi ezker hainbat proiektu garatu dira, eta ni hauetako bat frogatzera noa: Debian bat jarriko diot. Kontatuko ditut esperientziak 🙂\nBeste opariei buruz, eskertzea besterik ez zait geratzen. Cisco-ren router-a oso ondo dago, kaja itxia eman didate, estreinatzeko. Interneten begiratuta prezioa ikustean atzera erori naiz: 300 eurotik gora. Etxean printzipioz ez dut jarriko router nagusi bezala, baina beti ere IOS-arekin trasteatzeko hor daukat 🙂\nQTek S200-a aldiz nire Siemens M55 mitikoa jubilatzera dator denboraldi baterako. Mobila oso interesgarria: bluetooth, wifi b/g, kamera, USB konexioa… atzo frogatu nuen eta gehiegi esperimentatu ez dudan arren, oso itxura ona dauka, oso. Windows Mobile 5 darabil, eta honek agian pixkat ‘zikina’ sentituaraziko nau, baino tira… Siemens-arena ere ez zen askoz irekiagoa izango 😉\nEta hau esanda, nahikoa oraingoz 🙂 Hori bai, oraintxe konturatu naiz NSLU2-arekin etxean erabilgarri izango dudan 4. arkitektura izango dela: ia32, amd64, sparc eta arm 😀\nEusko Jaurlaritzak esana: Martzo\n2007-04-10 Mikel\tIruzkin 1\nEusko Jaurlaritzatik gutun bat jaso berri det errenta egiteko 10T papertxoarekin. Hasieran harritu egin naiz enuelako oroitzen zer demontregatik ordainduko ote zidan gure Jaurlaritzak, baina gero jauzi naiz (ez dut esango zergatik, garrantzitsua ez delako :P). Gutun-papera irakutzen nengoela, ttak, hantxe, behean, ia izkutuan, inork begiratuko ote ez duen toki batean data bat: 2007-ko MARTZOAren 27. Agian Zarautzen ez baina nonbait erabiltzen dute marTZo hitza… laguntzen topatuko? (Euskalterm eta 3000 Hiztegiak ez didate lagundu). Eta honetaz gain, orokorrean… 2007-ko? 27?…


Josi eta josi, sarea osatuz - Tolosaldea - Tolosaldeko ataria\nJosi eta josi, sarea osatuz\nTolosaldeko Ataria 2021-01-06 07:59\nNola martxoaren 8an, hala azaroaren 25ean, eskualdeko feministek kaleak hartu zituzten; Emakumeen Eguna mugarria izan da Tolosaldean, herri ezberdinetako emakume, kolektibo eta asanbladak elkar ezagutu eta elkar hartuta hasi baitira bide berean lanean.\nTolosaldeko mugimendu feminista askotarikoa da eta azkeneko urteetan ugaritu egin dira herriz herri emakume talde, kolektibo eta asanblada feministak. «Amalgama» aberatsa da eta elkarrekin komunitate feminista konprometitua osatzen dute. Horren adibide izan da Martxoaren 8a. Eguna horren bezperan, Tolosaldeko festa feminista egin zuten Anoetan, Josi ta Josi lelopean.\nEider Olazar Elduaien gazteluarrarentzat azkeneko bi urtean «ikaragarri» zabaldu da mugimendu feminista eskualdean. «Orain arte modu batean antolatu gara, baina hemendik aurrera nolako antolakuntza behar dugun hausnartu behar dugu elkarrekin».\nAurreko bi urteetan greba feministak antolatu izan ditu Euskal Herriko mugimendu feministak arrakasta handiz. «Greba tresna bat da eta ez helburua. Aurten ez antolatzeak ez du esan nahi, inondik inora, ahulduta gaudenik edo indarra galdu dugunik. Borrokarako prest gaude eta kaleak hartuko ditugu», dio Olazarrek, martxoaren 8ko bezperatan. Martxoaren 8a edota azaroaren 25a bezalako ekimenak antolatu ahal izateko koordinazio puntualetik harago, feminismoaren indarra egituratzeko beharrari erantzun nahi diote feministek, bai Euskal Herrian, eta baita Tolosaldean ere.\nEta halaxe elkartu ziren martxoaren 7an, eskualdeko ehunka feminista, Anoetako plazan. Bi zutabetan banatuta, bata Ibarra eta Alegia ingurutik, eta bestea Aiztondotik, batera iritsi ziren Anoetako plazara, eta han egin zuten ekitaldi nagusia. Txalo artean elkar agurtu ondoren, eskuak morez pintatuta feminismoaren ikurra margotu zuten.\nSegidan, Nekane Peñagarikano kazetariak adierazpena irakurri zuen: «Jostea jakintza da. Geure burua formatu dezagun hortaz, hezi dezagun, eta izan zentzu kritikoa. Hariak ere behar ditugu, baina alperrik dira josten ez baldin badakigu. Hariak kenduko dizkigute, baina jakintza ez digu inork ostuko gure barrutik. Geu izan gaitezke hari. Osatu, adibidez, sarea orain arteko emakumeekiko gutxiespenak, prekarietateak eta indarkeriak harrapatzeko eta itotzeko. Josi gure gaitasunak, erabakimena gure esku izan dezagun. Geuk erabaki dezagun zer egin. Geuk aukeratu oihala, geuk hartu neurria eta geure gona motzerako erabili, galtza luzeak egiteko, buruko zapirako edo gobararako. Jakitun gure arteko iritzi kontrajarrietan korapilatu gaitezkeela eta gure artean orratzez zulatu. Inklusibitate hariz josi. Kolore guztiez. Gure azala zuria da, eta beltzarana eta berdatsa eta guztiak morea. Antolatu bakoitzaren indarra eta josi elkarren ezagutzaz. Batasunak jantziko gaitu eta ez da ezer estaltzeko izango. Ikus gaitzaten baizik. Adinak adin, aurrean, parean, gaudela ikusarazteko. Pentsiodunaren esperientzia eta aldarrikapena, aintzat hartu gabeko zaintzailearen indar amaigabea, feminizatutako lanaren prekarietatea... Ipurtagirian zer utzia badaukagu. Lana badaukagu. Aldarrikapenez, bazterrak josi behar ditugu. Josi eta josi. Has gaitezen oraintxe bertan gure artekoa josiz eta ongi etorri ahizpak».\nHariak elkarrekin josiz sortu zuten sarearen erdian jarri zuten aurrez pintatutako ikur feminista eta Erre zenituzten sorginen kantua abestu zuten elkarrekin, irrintzi artean eta Batumorek lagunduta. Eguna borobiltzeko jolas-dinamikoak egin zituzten, eskualdeko emakumeen arteko ezagutzan sakontzeko, eta guztiek batera elkarrekin afaldu zuten jarraian.\nHurrengo egunean, Martxoaren 8an, herriz herri, elkarretaratze eta manifestazioak egin ziren. Beste behin, Tolosaldea morez jantzi zen.\nA25, berriro ere morez\n«Indarkeria matxistari ez!». Ozen oihukatu zuten azaroaren 22an Tolosako eta Ibarrako Asanblada Feministako kideek Uzturre mendiaren puntan. Hantxe elkartu ziren, pandemia garaian, indarkeria matxisten kasuak gora doazen bitartean. Talde bakoitza bere herritik abiatu zen Uzturre aldera, eta puntan egin zuten topo, bertan ekitaldi nagusia egiteko.\n«Pandemiaren erdian Uzturreko puntan elkartu gara feministok indarkeria matxistari ozen EZ esateko! Gure mugikortasuna, harremanak, antolaketa mugatu zaizkigun honetan, mendiak ematen digun askatasun eremua probestu nahi dugu elkarren arteko energiaz bete eta zokoratu nahi gaituen sistema honen aurrean zutitzeko», esan zuten.\nOndoren, Indarkeria Matxistaren Aurkako Egunean, azaroaren 25ean, ehunka herritar atera ziren kalera, emakumeenganako indarkeria gaitzestera. Herri ezberdinetako eragileek antolatuta, era guztietako ekintzak eraman ziren aurrera.\nTolosaldea izatetik, Tolosa izatera\nEskualdeko herri batzuetan talde feminista ugari sortu dituztela jakitun, Tolosaldeko Asanblada Feminista, Tolosako Asanblada Feminista izatera igaro da. Lau urte inguru dira Tolosaldeko Asanblada Feminista sortu zela. Orduan, taldeko kideek, «oso beharrezkoa» ikusten zuten eskualde mailako emakume feministak elkartuko ziren gune eta antolakunde bat izatea. «Urte hartan sortu zen lehen greba feminista, eta garai hartan hasi ginen, halaber, Tolosaldeko Emakumeen Etxearen eskariari forma ematen. Hasiera-hasieratik oso beharrezkoa ikusi dugu eskualde mailakoa izatea, kokapena Tolosan izan arren», diote asanbladako kideek.\nAzken urte hauetan, eskualdean gauzak asko aldatu direla azaldu dute. Izan ere, talde feminista ugari sortu dira eskualdeko zenbait herritan, besteak beste, Villabonan, Ibarran, Anoetan edota Altzon. «Horrek, gure taldearen izena birpentsatzera eraman gaitu. Tolosaldeko Asanblada Feminista eskualdeko emakume feminista askoren topagune eta erreferente izan da urte hauetan, eta oso pozgarria da hori. Arrazoi ezberdinak tarteko, ordea, herrietako antolakuntzak nagusitu dira, eta beharrezkoa ikusi dugu Tolosak ere bere taldea izatea. Ondorioz, eta gure ekintzen eremu nagusia Tolosa bera dela kontuan izanik, bertako asanblada izatera igaroko gara». Hala ere, ez dizkiete inori ateak itxi nahi. «Orain arte bezala, Tolosaz kanpoko emakume orok ere lekua du gurean».\nEraso matxisten aurrean autodefentsa feminista\nTolosaldeko Ataria urt 06 Tolosaldea\nUrte honetan eskualdean izan diren eraso matxista oro gaitzetsi dituzte asanblada feministek; eta salaketaren berri izan dutenenetan kalera atera d...


Kobaltoa ← Nikela → Kobrea\nNikela, Ni, 28\n(0 °C, 101,325 kPa) 8,908 g/L\n(1.455 °C, 2.651 °F)\n(2.913 °C, 5.275 °F)\n(25 °C) 26,07 J·mol−1·K−1\nT/K 1.783 1.950 2.154 2.410 2.741 3.184\n4 , 3, 2, 1  (oxido basiko ahula)\n1,91 (Paulingen eskala)\n1.a: 737,1 kJ/mol\n2.a: 1.753,0 kJ/mol\n3.a: 3.395 kJ/mol\n(300 K) 90,9\n56Ni Sintetikoa 6,075 e ε - 56Co\nγ 0,158, 0,811 -\n58Ni %68,077 Ni egonkorra da 30 neutroirekin\n59Ni Sintetikoa 76.000 u ε - 59Co\n60Ni %26,233 Ni egonkorra da 32 neutroirekin\n61Ni %1,14 Ni egonkorra da 33 neutroirekin\n62Ni %3,634 Ni egonkorra da 34 neutroirekin\n63Ni Sintetikoa 100,1 u β− 0,0669 63Cu\n64Ni %0,926 Ni egonkorra da 36 neutroirekin\nNikela elementu kimiko bat da, Ni ikurra eta 28 zenbaki atomikoa dituena. Disdira metalikoa dauka eta zilar-zuridun kolorea du. Nikela trantsizio metala da, taula periodikoan 12. taldean eta 4. periodoan aurkitzen da eta gogorra eta duktila da. Nikelaren hautsa nahiko erreaktiboa da, bere gainazala handitu egin delako, baina nikelaren zati handiagoak astiroago erreakzionatzen dute, pasibazioa gertatzen delako. Nikel metal purua arraroa da baina Lurraren lurrazalean aurkitu daitezke kantitate oso txikietan arroka ultramafikoetan normalean, eta oxigenoarekin kontatuan egon ez diren nikel-burdin meteoritoetan.\nNikela meteoritoetan burdinarekin agertzen da konbinatua, supernoben-nukleosintesiaren ondorioz sortu direlaren seinalea. Nikel-burdina nahastea Lurraren barne nukleoa osatzen duela uste da.\nNikelaren lehenengo isolamendua 1751. urtean egin zen Axel Fredrik Cronstedt suediarraren eskutik. Bere izena alemaniar mitologiatik dator, espiritu bihur baten izenetik; honek nikelaren aurkikuntzari erreferentzi egiten dio, bere aurkitzaileak kobrearekin nahasi zuelako.\nMetala oso astiro oxidatzen da airearekin kontaktuan. Giro tenperaturan eta korrosioarekiko erresistentea dela kosideratzen da. Historian zehar erabilia izan da letoia eta burdina bainatzeko. Gaur egun nikelaren %9-a oraindik erabiltzen da metalak bainatzeko eta korrosioa saihesteko. Nikelaren produkzio mundialaren kantitate gehiena altzairu herdoilgaitza egiteko erabiltzen da.\nugaritasuna eta lorpena\n1.1 Propietate atomiko eta fisikoak\n3.1 Nikel (0)\n3.2 Nikel (I)\n3.3 Nikel (II)\n3.4 Nikel (III) eta (IV)\n6 Garrantzi biologikoa\nбеларуская (тарашкевіца): Нікель\nFiji Hindi: Nickel\nKreyòl ayisyen: Nikèl\nBahasa Indonesia: Nikel\nla .lojban.: nikle\nкырык мары: Никель\nBahasa Melayu: Nikel\nPlattdüütsch: Nickel (Metall)\nनेपाल भाषा: निकेल\nnorsk nynorsk: Nikkel\nRuna Simi: Nikil\nsrpskohrvatski / српскохрватски: Nikl\nSimple English: Nickel\nсрпски / srpski: Никл\nئۇيغۇرچە / Uyghurche: نىكېل\nvepsän kel’: Nikel'\nTiếng Việt: Niken


Antzerkia, ezkutuko rol eta gatazkaren kudeaketarako tresna | Aldizkaria\nIKASTOLA 226 > ikastolak > Antzerkia, ezkutuko rol eta gatazkaren kudeaketarako tresna\nAntzerkia, ezkutuko rol eta gatazkaren kudeaketarako tresna\nTresnak ematea egoera identifikatzen eta azaleratzen laguntzeko du helburu\nAntzerki hezkuntza proiektua da\nAntzerki hezkuntza proiektua da, Garikoitz Lasa Bilboko aktore eta sare/zerbitzu sozialetan adituak, Itsaso Basauri tutorearekin batera, lantzen ari direnak. 10-11 urteak egokiak dira lagun arteko harremanek duten garrantziagatik, eta identitatearen finkatzean gainbehera bat eman ohi delako.\nAurre nerazaroan, 10-11 urterekin, identitatean krisi antzeko gainbehera bat eman ohi da, lagunek garrantzi handia hartzen dute eta, eurekiko edo helduarekiko beste harreman batzuk sortzen hasten dira izan lidergoan, rol ez formaletan edo familian. Rolak bere baitako garrantzia du, ustez propio direnak edo/ta taldeak eskatzen dituenak betetzeko. Zer egoeratan, zer rol ditugun eta horiek aldagarriak direla identifikatu nahi dira. Esan nahi du gatazka eta rolak gatazka-egoeran hartuta, lanketa bat egiten dela zergatik, zer interesetik, zer premiatik eman den jakiteko. Orokorrean adin horretan gazteak egiazkoak dira, gai dira landuz gero naturaltasunez zer gertatzen ari den identifikatzeko eta azalarazteko.\nAntzerkia aitzakia hartuta egoera bat probokatzen da. Egoeratan arazoak ateratzen dira, egunerotasunean errealitate ezberdinetan bizitzen dituzten buruhausteak. Egiazkoak izateagatik batzuetan gordinak dira beraien burua eta jarrerak distantziatik ikusten dituztelako, eta batzuetan hori ez da gustukoa. Antzezterakoan ateratzen dira, ber-bizitzen dira, haren zergatia eta nola konpondu ere bai, egoerei izena edo hitza jartzen zaielako. Ikasleei erantzunak ez dizkiete proposatzen; eurek bilatzen dituzte.\nIkasturte hasieran antzerki bat sortzea proposatu zieten ikasleei beraien kabuz prozesu osoa burutzeko, interpretazio labur batekin. Behaketa garrantzitsua izan da, beraien rolak ezagutzeko, harreman sareak, nola erreakzionatzen duten, zer jarrera edo sentimendu azaltzen diren, taldetik zer laguntza jasotzen duten, nork eskatu nork jasotzen duen… elkar hobeto ezagutzeko bide. Egia esanda elkar oso ongi ezagutzen dute, 16 ikasleko gela baita.\nAntzerkia edozein adinarekin egokia dela adierazi dute, baina LH5ko maila aproposa dela azpimarratu dute, adin horretako garapen momentuan fruituak ematen dituelako.


Leticia Gasparrek irabazi du kale pintura lehiaketa - Goierriko Hitza : Goierriko Hitza\nIgandean Urretxu eta Zumarragako kale pintura lehiaketa egin zuten. Hamabi lagunek parte hartu zuten. Lehen saria Leticia Gaspar bilbotarrak irabazi zuen. 600 euro eman zizkioten. Bigarren saria, 400 eurokoa, Vianako Yohana Soldevillak irabazi zuen. Herriko lanik onenari dagokiona, 250 eurokoa, Eli Mendiari eman zioten.


IGANDEAN, AZAROAK 28\nGot Rhythm talentu lehiaketa ospetsuak hainbat trebetasun erritmiko dituzten artista berriak bilatzen ditu. Castingean ilusiko da nola klase ugariko hautagaiak beren klase askoko abileziekin txiki-txiki geratzen diren publikoaren ondoan, izan ere, ikusleak ustekabean, Got Rhythm edizio berri hau irabazteko hautagai sendoenak izango baitira.\nIkuskizun original, dinamiko eta dibertigarria, non protagonista nagusia publikoa izango den. Gainera, energia xahutze handiaz eta adierazpen erritmiko ugariaz gozatu ahal izango dute ikusleek, hala nola gorputz-perkusioa, klakea, beatboxa, perkusio akustikoa, elektronika eta “egunerokofonoak” (eguneroko objektuak instrumentu gisa erabiliak, kasu honetan, perkusiozkoak).\nIkusle guztiendako: Sendiak\nAldez aurreko sarrerak: 3 €\nTxartel-leihatilan: 5 €.\nLaguntzaileak: Nafarroako Antzoki Sarea (NAS) Elkartea eta Nafarroako Gobernua.


Irekia Eusko Jaurlaritza - Gobierno Vasco :: Lanbidek bere gain hartuko du diru sarrerak bermatzeko errenta, hartzaileak enpleguarekin lotzea helburu\nLanbidek bere gain hartuko du diru sarrerak…\nEnplegu eta Gizarte Gaietako Sailaren 2010. urteko aurrekontuak 925.540.000 eurokoak dira, eta Jaurlaritzako hirugarren handienak izaten jarraituko dute\nDiru-sarrerak Bermatzeko Euskal Sistemaren prestazioak diru-sarrerak bermatzeko errenta eta etxebizitzako gastuetarako prestazio osagarria dira, eta bien artean 327 milioi euroko aurrekontua dute\nArlo soziolabolareko autogobernua osatuko du sailak, enplegu-politika aktiboak finkatuz eta, 2012ko urtarriletik aurrera, lan-ikuskaritza bere eskumenean hartuz\n"Krisi eta murrizketa garaian bizi garen arren, sailak programa guztiei eutsiko die, bakar bat ere kendu gabe", azpimarratu du Gemma Zabaletak\nEnplegu eta Gizarte Gaietako sailburu Gemma Zabaleta andreak bere sailaren 2012rako aurrekontuak aurkeztu ditu gaur goizean; guztira 925.540.000 euro izango dira eta Autonomia Erkidegoko Aurrekontu Orokorren proiektuan hirugarren aurrekontua da diru-kopuruari dagokionez, Osasunaren eta Hezkuntzaren atzetik.\nZenbateko horretatik, 780 milioi Lanbide zerbitzuari dagozkio, eta gainerakoa sailaren gainerako arloei: Zerbitzuak eta Araubide Juridikoa (6,3 milioi), Lan Sailburuordetza (26.837.624), Gizarte Gaiak (104 milioi), Enplegu eta Prestakuntza Sailburuordetza (538.132) eta Kabinetearen Zuzendaritza (1,3 milioi)\nLegebiltzarrean izandako agerraldian arlo soziolaboraleko transferentziak gauzatu direla nabarmendu du Zabaletak; izan ere, enplegu-politika aktiboak eskualdatu dira eta gauza bera gertatuko da, urtarriletik aurrera, lan-ikuskaritzarekin. Horrez gain, Sailaren programa guztiei eutsi egingo zaiela azpimarratu du, bizi dugun krisia eta Gobernuak egin behar izan dituen murrizketak gorabehera.\nAurrekontu-proiektuaren giltzarrietako bat diru-sarrerak bermatzeko errentaren eta etxebizitzarako prestazio osagarriaren kudeaketa Lanbideren esku geratzea izango da. "Gizarte-politikarik onena DBE enpleguari lotzea da. Kudeaketa Lanbideren esku utziz aurrerapauso itzela emango dugu bide horretan. Une horretatik aurrera kudeaketa-sistema bakarra izango da, oraingo hiruen ordez, eta horrek kudeaketaren gardentasuna erraztuko du".\nAste gutxi barru Diru-sarrerak Bermatzeko Legea aldatuko da, eta ordutik aurrera prestazio-hartzaileen espedienteak Lanbiden izapidetuko dira; hartara, epeak murriztuko dira eta lan egiteko adina duten hartzaile horiek enpleguaren bidez aktibo bihurtzeko erronka betetzea ahalbidetuko da.\nEuskal enplegu-zerbitzuan orientazioa, prestakuntza eta laneratzea uztartuko dira. Bestela esateko, langabeak lan-merkatuan sartzeko ezinbestekoa izango da. Lanbidek 780 milioi euro kudeatuko ditu; horietatik 453 milioi politika aktiboak osatzen dituzten zerbitzu, programa eta laguntzetara bideratuko dira (horietatik, 180 milioi Gizarte Segurantzako kuoten hobarietarako erabiliko dira).\nBeste 326,8 milioi Diru-sarrerak Bermatzeko Sistemaren prestazioetan erabiliko dira (DBE eta EPO).\nLanbidek bere gain hartuko du DBEaren kudeaketa; errenta hori jasotzea lehenengo eskubidetzat aitortzen duen Legea hobeto beteko da eta, horrekin loturik, laneratzeko eskubidea. Horren arabera, Lanbidek 326,8 milioi kudeatuko ditu, DBEarenak eta EPOrenak. Zenbateko horiei erreparatuta, gizarte-prestazioen zenbatekoei eutsi egingo zaiela ikus daiteke; izan ere, prestazio horiek kreditu bat baitira eta, Diru-sarrerak Bermatzeko Legea betez, zabalgarria.\nSailburuordetzei erreparatuz, Gizarte Gaietakoan giltzarri dira telelaguntza bere gain hartzea; arreta soziosanitarioaren arloan ikerketa, garapena eta berrikuntzaren aldeko apustua egitea; eta Gizarte Zerbitzuen Legearen garapena (Gizarte Zerbitzuen mapa, zorroa eta plan estrategikoa onartzea).\nHorrez gain, Euskadiko III. Immigrazio Plana, III. Familia Plana eta Haurren I. Plana garatuko dira.\nGizarte Zerbitzuen Zuzendaritzak 39,1 milioi euro izango ditu bere programak kudeatzeko; hala nola, telelaguntza (bost milioi euro) eta Gizarte Larrialdietarako Laguntzak (17.300.000 euro). Horrez gain, oinarrizko gizarte-zerbitzuetarako errefortzuko langileentzako diru-laguntzak ematen jarraituko du. Gizarte Zerbitzuen Goi Ikuskaritzak 396.730 euroko partida dauka, eta sistemaren ekitatea bermatzea ahalbidetzen duen organoa da.\nBestalde, Familia eta Komunitate Politikarako Zuzendaritzak 60,6 milioi euro izango ditu. Seme-alaben jaiotzagatiko laguntzei eusten zaie, baita kontziliaziorako partidari ere.\nLanari dagokion sailburuordetzan bi zuzendaritza sartzen dira: Lanekoa eta Gizarte Ekonomiarena. Zenbateko handiena Osalan-Laneko Segurtasun eta Osasunerako Euskal Erakundeari dagokio; izan ere, aurten 17,2 milioi euroko aurrekontua izango du\nLanbide asumira la RGI con el objetivo de vincular a los perceptores con el empleo http://t.co/vaOuF0Dw\npresupuestos_2012.pdf 500 KB (application/pdf)\nEusko Jaurlaritzak 470 milioi euro bideratuko ditu Gizarte Babeseko Euskal Sistemara.


John Fitzgerald Kennedy Jr. - Wikipedia, entziklopedia askea.\nWashington, 1960ko azaroaren 25a\nOzeano Atlantikoa, 1999ko uztailaren 16a (38 urte)\nCarolyn Bessette-Kennedy (en) (1996ko irailaren 21a, 1996 - 1999ko uztailaren 16a)\nkazetaria, abokatua, idazlea, argitaratzailea, Socialitea eta hegazkinlaria\nJohn Fitzgerald Kennedy Jr. (Washington Hiria, 1960ko azaroaren 25a - Ozeano Atlantikoa, 1999ko uztailaren 16a) John F. Kennedy, AEBetako presidentea, eta bere emaztea zen Jacquelineren semeetako bat izan zen, Caroline Kennedyren anaia gaztea. John F. Kennedy Jr., JFK Jr., John Jr. edo John-John' izenak hartu zituen eta abokatu, kazetari eta edizio lanetan ere aritu zen.\nJohn Fitzgerald Kennedy Jr. Washingtonen jaio zen 1960ko azaroaren 25ean. Aita John F. Kennedy izan zuen, AEBetako 35. lehendakaria eta ama, berriz, Jacqueline. Arreba zaharrago bat izan zuen: Caroline Kennedy.\nJohn txikia, aita AEBetako lehendakari egin eta handik 2 astetara jaio zen. Lehen 3 urteetan Etxe Zurian bizi zen, komunikabideen begiradapean beti, aita hil zuten arte. Hirugarren urtemuga baino 3 egun lehenago izan zen hori, 1923ko azaroaren 22an. 60ko hamarkadan, haurtxoak aitaren hil kutxari egiten zion agurra denek ezagutzen zuten irudi bilakatuko zen.\nAita hil eta gero, John Manhattanen, New Yorken, hazi zen. Alargundu eta eta handik 5 urtera, ama Aristoteles Onassis magnate grekoarekin ezkondu zen. Hala ere, osaba Bobby izan zen Jackie, Caroline eta John zaindu zituena.\nCollegiate Schoolen ikasi bazuen ere, Phillips Academy institutuan graduatu zen eta Brown unibertsitatean matrikulatu eta Historian graduatu zen (1993). Kennedyk atseden hartu zuen gero eta Indiara bidaiatu zuen, Delhiko unibertsitatean egon zelarik. Garai hartan ezagutu zuen Ama Teresa.\n1984 eta 1986 urte artean, New Yorkeko Harreman Komertzialen Sustapenerako Bulegoan egin zuen lan. Garai hartan, zaletasun handia piztu zion lanetan ere ibili zen, antzerkian, alegia.\n1995ean, Kennedy eta Michael J. Berman magnatearen artean, George sortu zuten eta Johnek enpresaren akzioen erdia kontrolpean zuen. Hau hil zenean, Hachette Filipacchi Magazines aldizkariak erosi zuen eta 2001 arte iraun zuen. Orduan itxi zuten, baina heriotza baino lehen, beldur hori adierazita zuen Johnek.\n1996ko irailaren 21ean Carolyn Bessettekin ezkondu zen Cumberland Islanden, Georgian. Caroline izan zuten amabitxi eta bere lehengusua zen Anthony Stanislas Radziwill aita pontekoa.\n1999ko uztailaren 16an, Kennedy (38 urte), bere emaztea Carolyn (33 urte) eta Bessette Lauren koinata (34 urte) desagertu egin ziren pilotatzen ari zen Piper Saratoga II HP hegazkina ez zenean aireportura iritsi. Hirukotea lehengusua zuen Rory Kennedyren ezkontzara zihoan eta itsasoan murgildu zen. Aurkitu zituztenean, pilotuaren erroreren bati atxikitu zioten ixtripua. Gaua zen eta lainoa. Ziurrenik, despistatu egingo zen.\nUztailaren 21ean, Hyannistik Duxburyra eraman zituzten 3 gorpuak eta Mayflower Cemeteryko krematorioan erre zituzten.\n1961eko otsailaren 4a, Kennedy sendia Etxe Zurian\nJohn Fitzgerald Kennedy Jr. eta bere ama Jacqueline\n1963ko azaroaren 25a, Jacqueline Kennedy eta bere seme-alabak (John Jr eta Caroline) John Fitzgerald Kennedyren hiletan. Atzean, Robert Kennedy\n↑ (Ingelesez) http://www.nytimes.com/2012/03/05/us/stan-stearns-who-caught-jfk-jrs-salute-on-film-dies-at-76.html\n↑ (Ingelesez) http://www.medialifemagazine.com:8080/news2001/jan01/jan02/5_fri/news1friday.htmll[Betiko hautsitako esteka]\n↑ (Ingelesez) http://www.washingtonpost.com/wp-srv/national/longterm/jfkjr/recovery.htm\n↑ (Ingelesez) http://www.washingtonpost.com/wp-srv/national/longterm/jfkjr/stories/kennedy072399.htm\nWikimedia Commonsen badira fitxategi gehiago, gai hau dutenak: John Fitzgerald Kennedy Jr.\nOrriaren azken aldaketa: 10 martxoa 2021, 13:20.


Atez Atekoa: Alde ala Kontra? |\nPosted on 13 urtarrila, 2016 by Azkoina\tUtzi iruzkina\nBukatu dira, antza, zaborrarekin izan ziren arazoak. Zalaparta handia sortu zuen pasa den legegintzaldian (2011-2015) gai honek, batez ere Gipuzkoan. Arraroa zen atez atekoa, erraustegia, 5. edukiontzia, (…) egunkari, aldizkari edota telebista kateetan agertzen ez zen eguna. Gaur egun, ordea, ez da apenas hitz egiten zaborraren kudeaketari buruz.\nZelan gertatu da bat-batean gai horrek inongo interesik ez piztea? Zabor sistemaz kexatzen ziren guztiek (hiritar, politiko, komunikabide,…) aurkitu al diete beraien arazoei konponbidea? Ezabatua izan al da horrenbeste arazo eman zituen atez ateko zabor bilketa sistema? Denak al daude zoriontsu gaur egun beraien herrietako sistemarekin? Bada, hori ematen du behintzat, gaia jasotzen ari den (edo hobe esanda, jasotzen ari ez den) tratamendu mediatikoari so egiten badiogu.\nZertan datza, baina, atez ateko sistema sonatuak? Medioek esaten zuten besteko sistema kaxkarra eta desatsegina al da? Eta, horrela baldin bada, zergatik tematu ziren horrenbeste Gipuzkoako diputazio eta hainbat herritan gobernuan zeudenak?\nArtikulu honen bitartez sistema honen nondik norakoak azaltzen saiatuko gara. Baita ere atez atekoaren aurka azaldu direnen argumentuak zeintzuk izan diren eta zein punturaino diren egiazkoak eta zein punturaino gezurrezkoak. Seguraski, alde bakoitzak bere arrazoiaren zati bat izango du. Edo, agian ez.\nAtez atekoa? Ez, eskerrik asko\nAtez atekoaren aurka ahots asko entzun ahal izan dira azkeneko urteetan, eta denen artean esanguratsuenak El diario vasco bezalako komunikabideak edota PNV edo PSE bezalako alderdiak izan dira. Ia egunero ikusten zen atez atekoa, 5. edukiontziari edota erraustegiari buruzko berriren bat Vocento taldeko egunkari honetan. Eta PNV eta PSE alderdien politika nagusia atez atekoaren aurka egitera bideratuta egon izan da Gipuzkoan (nahiz eta Bizkaian ere herritarrei beldurra sartzeko ere erabili izan den).\nZeintzuk dira, baina, zaborra biltzeko sistema honen aurka erabiltzen diren argumentuak? Ondorengo esteka honetan Patxi Lopez lehendakari ohia agertzen da, Eitb-ren Euskadi Pregunta programa. 6:53 minutura joanez gero, atez atekoari buruzko galdera bat egiten dio herritar batek Lopezi, eta honen erantzunean ondo laburbilduta ikusi daitezke zaborrak biltzeko sistema horren aurka daudenen argumentuak. Horrela dio bere erantzunak: “atez ateko sistema ez da ez hobea, ez efizienteagoa, ez merkeagoa, eta ez du erraztasunik ematen zaborraren birziklapena hobea izan dadin”. Horrez gain, beste baieztapen batzuk ere egiten ditu, hala nola, garestiagoa dela, zikinagoa dela, edota sistema hau dela eta, herritarrek egun bakoitzean zer jan behar duten baldintzaturik daudela.\nAurkakoen beste argudioetako bat da sistema honek herritarren askatasun pertsonalari erasoa suposatzen diola. Hots, atez atekoak herritarrei beraien askatasunaren zati bat lapurtzen diola, ez birziklatzeko daukaten askatasuna, alegia.\nGuzti hauetaz gain, bada beste argudio bat, gutxiago entzun arren, agian, beste guztiak baino garrantzitsuagoa dena. Zera esaten du (Lopezek aurreko estekan aipatzen du): “atez ateko sistema hautatu eta Gipuzkoako aurreko legegintzaldian (2007-2011) onartutako zaborren bilketarako plan integrala baztertzean, Gipuzkoako Aldundiak erraustegia eraikitzeko zegoen plana alboratu egiten du eta Europako Inbertsiorako Funtsetik 360 milioi euroko diru laguntza galdu du”. Esan bezala, argudio hau ez da horren erabilia, baina gerora ikusiko den bezala, bere garrantzia duela ezin daiteke ukatu.\nGauzak horrela, argudio guzti hauek kontutan hartuz gero, ezin daiteke esan atez ateko zaborren bilketa sistema egokia denik.\nBaina, argudio guzti hauek egiazko argumentuak dira? Horren txarra al da atez atekoa? Hasi gaitezen horrenbeste kritika jaso dituen sistemari buruz datuak bilatzen.\nZer da eta zeintzuk dira bere aurrekariak\nAtez ateko bilketa hondakinak biltzeko sistema bat da, zeinetan hondakinak etxebizitzaz etxebizitza batzen baitira. Etxebizitzaz etxebizitza batzen denez, hondakinak portal barruko espazio batean edota kanpoan horretarako propio diseinatutako lekuetan uzten dira (Gipuzkoako zutabe ezagunak, kasu). Zabor poltsa baten aurkitu daitezkeen hondakin mota denak modu bereiztuan biltzen dira. Horren arrazoia ondorengoa da: modu horretan jasota, askoz errazagoa dela birziklatzea, modu eraginkorragoan egiten delako. Zabor poltsan azaltzen diren atal desberdinak hauek dira: organikoa, papera eta kartoia, plastikoa edo ontzi arinak, beira eta errefusa. Denak dira berrerabilgarri edo birziklagarri, errefusa izan ezik (astiro-astiro, aurrera doaz hauek ere birziklatu ahal izateko ikerketak). Aurrerago sakonduko dugu gehiago, baina hau ez da sistema itxi bat, malgutasun asko du eta errealitate desberdinetara moldatzeko gaitasuna daukan.\nAurrekariei dagokiela, atez ateko bilketa sistemaren lehenengo datuak Parisen aurkitzen ditugu, 1884an, Eugène Poubelle-n eskutik (poubelle hitza gaur egun zakarrontzia esateko erabiltzen da frantsesez). Argi dago, sistema hura eta gaur egunekoaren artean desberdintasun handiak daudela, baina Poubelle-k diseinatutako sistema izan zen lehenengo aldiz zaborra modu bereizian batzea eskatzen zuena.\nGaur egun, atez ateko bilketa sistema hainbat herrialdetan aurki dezakegu, hala nola, Italian, Eslobenian edo Alemanian. Katalunian ere presente dagoen sistema bat da. Gainera, ez da herri txikietara mugatzen den sistema bat, askotan esan den bezala, eta hiri handietan ere aurki daiteke.\nEuskal Herrian, Usurbil izan zen lehenengo herria sistema hau aplikatu zuena eta, ondoren, hainbat eta hainbat herri etorri ziren: Hernani, Oiartzun, Legorreta, Itsasondo, (…). Guztira 34 herritako alkate eta gobernu taldek adierazi izan dute nahia sistema hau beraien herrietan martxan jartzeko. Hala ere, sortutako gatazka medio, hauetako hainbatek ez zuten ipini.\nZabor bilketa mota honen funtzionamendua ahalik eta ondoen ulertu ahal izateko, modu egokiena eredu bat ikustea da. Ondorengo irudian, Usurbileko kasua ikus dezakegu. Bertan ikus daiteke egun bakoitzean zein hondakin jaso behar den. Egutegiaren irudian ikus daitekeen bezala, organikoa astean hiru aldiz biltzen da, bi aldiz ontzi arinak eta behin papera eta kartoia eta errefusa. Beira kaleko edukiontzietan botatzen da, beste sistemetan bezala. Errefusa, beste lekuetara bota ezin den hondakin soberakin eta birziklaezina da.\nSistema honek izan dituen kritika asko egutegiaren arabera izan dira. Ez dela batere erosoa esaten da, eta egun bakoitzean zer atera behar den jakitea ere ez dela erraza izaten. Horren inguruan ondorengo bideoa oso argigarria izango da, ikusteko nola bizi duten sistema hau Usurbileko adindun pertsona bik. Horrenbeste entzun izan den arraina jatearen arazoaz ere mintzo dira.\nOrdutegiari dagokiola, adibide soil bat baino ez da irudia, Usurbileko kasua. Ikus daitekeen bezala, Usurbilen zaborra goizez biltzea erabaki zen (6:30-8:30 artean) baina, beste leku batzuetan, gauez biltzeko erabakia hartu zuten. Erabaki horiek herritarrei zabaldutako parte-hartze espazioetan hartzen dira, herritarren errealitatera ahalik eta gehien hurbiltzeko. Hala ere, dena delako arazoengatik, herritar batek ezin izaten badu ordutegi horren barruan hondakinak atera, badaude emergentziako eremu batzuk, momentu puntual horietan erabili daitezkeenak.\nEta emaitzak, positiboak al dira?\nAtez atekoak zerbait ona baldin badauka berau aplikatuz lortzen diren birziklapen tasa paregabeak dira. Aplikatu den leku denetan gora egin dute nabarmen, eta horren adibide onenak (eta hurbilenak) Gipuzkoan daude. Lehen esan bezala, Usurbil izan zen lehenengoko herria sistema hau martxan jartzen eta lortutako emaitzak harrigarriak izan ziren. 2009ko martxoaren 16an jarri zen sistema hau, eta otsaileko datuak %29,59koa zen (birziklapen tasa). Apirileko datua, berriz, %83,44koa. Hots, sistema aplikatu eta hilabetera birziklatze tasa ia hirukoiztu egin zen.\nBeste herrietan ere antzerakoa gertatu zen, tasek segituan egin zuten gorantz, erakutsiz ez dela moldatze faserik behar sistema honetara ohitzeko. Gainera, lehenengo hilabeteetan lortzen diren ehuneko altu hauek ez dira denborarekin jaisten, baizik eta mantendu, edo kasu batzuetan, zertxobait igotzen dira (%90eko tasetara hurbilduz). Beraz, alde honetatik ezer gutxi azaleratu dakioke sistema honi, eta bai kontrara, bere tasa onak zoriondu.\nBeste bi sistema ezagunek, berriz, emaitza askoz apalagoak dituzte. 4 edukiontziko sistemak (organikorako edukiontzirik ez duenak) emaitza baxuenak ditu: aipatutako Usurbileko %29,59koa, Durangon 2015en lortu dena (urtarriletik urrirarte) %28,45,… Kasu gutxitan pasatzen da %30etik. 5 edukiontziko sistemaren emaitzak ostera, zertxobait hobeak dira (%30-35 artean), baina ez da arrunta %40tik gorako emaitzarik lortzea. Salbuespen atsegin bakarra Arrasaten daukagu, non kontrol bidezko 5. Edukiontzia jartzean, %70etik gorako tasak lortu dituzte hilabete gutxitan. Hala ere, tamalez, salbuespena da kasu hau.\nUsurbileko udalak 2013ko martxoaren 16ko datuetara joaz, argi ikus dezakegu atez ateko zerbitzua ez dela beste sistemak baino garestiagoa, baizik eta alderantziz, merkeagoa da. Ondoko taulan ikusi daitekeen bezala, atez ateko sistemak hondakinen bilketan gastua asko handitzen du 4 edo 5 edukiontziko sistemekin erkatuz gero. Hau normala da baina, askoz modu selektiboagoan egiten baita bilketa (horrek baimentzen ditu geroko birziklatze tasa altuak). Hala eta guztiz ere, kontutan eduki behar dugu diru gastu handiagoa hau lanpostuak sortzearen erruz dela eta ez makinaria berrietan. Beraz, sistema honek duen diru gastu handiena jendea kontratatzen gastatzen da. Ez dago horren gaizki! Eta dirua beste ataletan aurrezten da: errefusaren tratamenduan, birziklatutako hondakinen salmentan (diru gehiago lortzen baita),… Hau honela, nahiz eta hasiera baten diru gehiago inbertitu behar den (kapital humanoan gastatuz), gehiago birziklatzen denez, diru gehiago dator bueltan.\nAurrerago ikusi ahal izan den bideoan, adindun bi pertsonek argi esaten dute atez atekoa ez dela batere zikina. Beste iturri batzuetara joz gero, ordea, aurkakoa esaten entzungo duzu jendea. Ez da erreza gai honen inguruan iturri objektiborik lortzea, alderdi politikoek ere eginak baitituzte fotomuntaketak atez atekoaren aurka, PSEk egindakoak kasu (ondorengo bideoaren 4:12 minutuan ikus daiteke argazkia). Beraz, atal honetako egi/gezurrak ez dira erraz bereizten. Hala ere, onartu beharra dago, gaur eguneko sistemarekin ere, badirela egunak zeinetan edukiontziek gainezka egiten duten, eta ez da horregatik sistema zikin bezala saltzen komunikabideetan.\nKutsatzeko askatasuna eta kontrola\nAtez atekoaz mintzatzerakoan usu irten den gaia da kontrolarena. Zer esan nahi du honek baina? Sistema honen bidez norberak bere hondakinak bere kutxa edo bere gune bereiztuan uzten dituenez, posible da herritar bakoitzak ongi edo gaizki birziklatzen duen ikustea. Hau bakoitzaren intimitatearen kontrako eraso bezala saldu izan da sarritan. Egia da etxe bakoitzak sortzen dituen hondakinak kontrola daitezkela honela. Baina egia da baita ere, ez duela zentzu handirik pentsatzeak udal langileak herriko etxe bakoitzaren zaborrean kuxkuxeatzen hasiko direnik, hau batu beharrean. Guk dirua gordetzen dugun bankuko langileak ere gure kontuko datuak ikusi ahal dituzte nahi izanez gero, hala ere, badugu konfiantza hori egingo ez dutela. Berdina pentsa beharko genuke beraz udal langileetaz.\nModu indibidualizatuan egitearen arrazoi nagusia zera da, horrela posible dela jakitea ea etxe guztietan modu egokian birziklatzen den ala ez. Udal langileek egiten duten kontrol bakarra birziklatze kalitatean da, eta ez zer jan edo botatzen duten herritarrek. Kontrol hau eramatea oso garrantzitsua da, batez ere organikoan. Organikoak gure zabor poltsaren erdia suposatzen du, beraz, hau ongi birziklatzea nahitaezkoa da. Gainera, organiko hori konposta bihurtu eta berrerabili ahal izateko %5eko baino ez-purutasuna izan behar du. Hots, gutxienez %95eko organiko tasa izan behar du konposta ondo egin ahal izateko. Maila horrek ongi mantentze aldera egiten da organikoaren kontrol lana, eta honela, gaizki birziklatzen duten etxeei laguntza helarazi ahal zaie hobeto kutsatu dezaten. Soilik kontzienteki eta modu jarraituan gaizki birziklatzen dutenei jartzen zaie isuna. Gainera, aurreko bideoan ikusi ahal izan den moduan, erabiltzaileak segituan maneiatzen duten sistema da atez atekoa.\nEta kutsatzeko edo ez birziklatzeko askatasunari dagokiola, oso kontzeptu arriskutsuak dira hauek. Azken aldian, atez atekoaren harira asko zabaldu eta barneratu ditu jendeak eta benetan sinetsi du jendeak kutsatzeko askatasuna dutela. Baina pentsatzeko forma honen atzean ezkutatzen da bahe moral bikoitz bat. Oso arrunta (eta beharrezkoa) egiten zaigu gure herrian errekan gora dagoen enpresari edo gure etxe ondoan aurkitzen den fundizioari airea eta errekako urak ez kutsatzea eskatzea. Normala iruditzen zaigu, denen onurarako, enpresa edo fundizio horiei legez beraien kutsadura ahalik eta gutxiena izatea eskatzea, eta noski, beraiek lege horiek betetzea. Gauza logikoa iruditzen zaigu lana sortzen duten enpresa horiek beraien gain hartzea kutsadura ahal den neurrian ekiditeko diru inbertsioak egitea.\nBaina momentu berean, guri ahalik eta gehien birziklatu beharra daukagula esaten digutenean, inolako diru gasturik suposatzen ez duen gauza bat denean, ohitura aldaketa batzuk soilik, ez dugu onartzen. Momentu horretan gure ez birziklatzeko askatasuna (kutsatzekoa) aldarrikatzen dugu lasaitasun osoz. Bada, lehen aipatutako bahe edo moral bikoitza azaleratzen dugu. Enpresek egin dezatela ahalik eta gehien ingurua ez kutsatzeko (dirua gastatu behar dute ere, egin dezatela), baina niri ez diezadatela esfortzu minimorik ere ez eskatu. Jarrera hau, gordin esanda, onartezina da. Ezin dezakegu eskatu kutsatzeko eskubidea. Eta are gutxiago gaur egun dauzkagun arazo klimatikoekin.\nAzken gai honetan ez dago daturik. Bakoitzak bere buruarekin egin beharreko lanketa bat dago eta, behingoz, utzi eduki beharko ez genituen eskubideak aldarrikatzeari. Ez dago beste argudiorik.\nBeraz, datu guztiak aurrean edukita ez du horren sistema txarra ematen. Birziklapen tasei dagokiela, beste edozein sistemarekin lortzen direnak baino hobeak dira. Datu ekonomikoei so eginez, birziklatzen den ia guztia saltzea lortzen denez, ekonomikoki hobea da (lanpostu gehiago sortzeaz gain). Zikintasunari dagokiola, denetik esaten da, aldeko eta kontrako iritziak daude, baina gaur egungo sistema ere oso garbia ez dela ikus dezakegu gure kaleetan. Kontrolari dagokiola, kontrol gabeko sistema batek ere ez dituela emaitza onik lortzen ikusi da (adibide ona da Arrasateko kasua, 5 edukiontzirekin emaitza onak lortzeko kontrola ezarri behar izan baitute). Eta azkenik, askatasun pertsonalari buruz, ikusi dugu bahe edo moral bikoitz hori baztertuz gero, argudio gutxi ditugula honen inguruan esateko. Beraz, horren sistema ona baldin bada atez atekoa, zergatik izan ditu horrenbeste kritika? Beste arrazoirik egongo ote da? Bada bat askok errepikatzen dutena: ERRAUSTEGIA. Honen inguruko datuak hurrengo artikuluan aztertuko ditugu.\nTags: atez atekoa, birziklapen tasa, birziklapena, diario vasco, ekonomia, itsasondo, kutsadura, legorreta, oiartzun, pnv, pse, usurbil, zabor bilketa. Bookmark the permalink.\nPrevious post ← Suffragette / Sufragistas\nNext post Puerta a Puerta: ¿A Favor o en Contra? →


Delituak apur bat igo ziren Donostian 2017an « Donostitik\nDelituak apur bat igo ziren Donostian 2017an\nErtzaintzak eta Udaltzaingoak 11.863 arau-hauste penal ikertu zituzten 2017an, eta aurreko urtean, berriz, 11.668, % 1,67 gehiago, alegia. Ertzaintzaren eta Udaltzaingoaren arteko jarduera bateratuaren ondorioz epailearen aurrera eramandako ustezko delitugileen kopuruak ere nabarmen egin zuen gora –% 8,76–.\nKode Penalean “ondarearen aurkako” arau-hauste gisa sailkatutakoak delituen % 80 izaten dira normalean. Donostian, arau-hauste mota horrek apur bat gora egin zuen 2017an, % 0,4, alegia.\nSexu-askatasunaren aurkako delituek gora egin zuten orokorrean (% +27,6), 47 kasuetatik 60ra, alegia. Horien barruan, indarkeria fisikoa erabiliz egindako sexu-erasoek astungarri hori erabili gabe egindakoek baino gutxiago egin zuten gora (% +10,5 eta % +39,2, hurrenez hurren). Adierazi behar da igoera hori ez dagoela lotuta delitu gehiago izatearekin, salaketa gehiago jarri izanarekin baizik.\nResuelva la operación * cuatro × = 36


Manoel de Oliveira: "Benetakoa den bakarra memoria da, baina memoria asmakizun hutsa da" • ZUZEU\nManoel de Oliveira: “Benetakoa den bakarra memoria da, baina memoria asmakizun hutsa da”\nZinema mututik gaurdaino, Manoel de Oliveira. Zendu berria den zuzendariari gorazarre egiten diogu Wim Wenders-en “Lisbon Story” (1994) filmari hiru minutu lapurtu eta hona ekarrita, bertan agertzen baita orduan 85 urte zituen portugaldarra, pantaila aurrean bizitzaz eta zinemaz berbetan: “Benetakoa den bakarra memoria da”.\nPorton 1908an jaiotako zinemagilea eta Portugaleko zuzendaririk ezagunena, Manoel de Oliveira, atzo zendu zen, kamera atzean laurogei urte baino gehiago eman eta 60 lan filmatu eta gero. 106 urte zituen arren, adinak ez zion oztoporik jarri sorkuntzarako.\n2014koa zuen azken lana, “El Velho do Restelo” -eta urtea bukatzear zela estreinatu zuen “Chafariz das Virtudes” film laburra-; 1931koa lehena, arrantzaleei buruzko “Douro Faina Fluvial” dokumentala. Zinemagintzan antzezle gisa murgildu zen eta geroztik bukaeraraino mantendu zuen bere lanetan agerpen txikiren bat egiteko zaletasuna.\nZinema mutuaren garaian lan egin zutenetatik aktibo zegoen azken zuzendaria ei zen Oliveira, zuri-beltzetik kolorera eta mututik soinudunerako bidea egin zuenetakoa.\nNeorrealismoaren aitzindari, 1942an “Aniki Bobó” zuzendu zuen, eta Salazar-en diktadurapean igaro zuen artista gisa arorik ilunena, lan egiteko oztopoz betea. Estado Novo bukaeran, Krabelinen Iraultza eta gero, 1975etik aurrera -urte hartako “Benilde ou a Virgem Mãe” filmak ekarri zion nazioartean sona-, zinema estatiko baten hautua egingo du artista portugaldarrak, plano finkoak erabilita; bere filmetan etengabekoak dira gizakiaren konplexutasunari eta arteari buruzko gogoetak. Azken bi hamarkadatan, kasik film bat zuzendu du urtero!\n1985ean Veneziako zinemaldian Urrezko Lehoia eskuratu zuen “Le Soulier de Satin” filmarekin, eta Cannes-en Urrezko Palma 2008an, bizitza osoko ibilbideari; ehun urte betetzear zen gizona. Tartean, 1995ean, “O Convento” filmean Catherine Deneuve eta John Malkovich zuzendu zituen, eta bi urte geroago Marcello Mastroianni “Viagem ao Principio do Mundo” lanean, italiarrak zineman izan duen azken agerpena.\nDonostiako Zinemaldian ere behin baino gehiagotan izana da. 2001ean, esaterako -kronikek diotenez Zinemaldiko festatan ere ikusi zuten, goizeko ordu bata jota zirela-, Zabaltegik “Je rentre à la maison” proiektatu zuen -Eugéne Ionesco-ren Béranger I. taulen gainean antzezten dagoen protagonistarekin hasten da filma, sekuentzia-plano luzean; apunta dezala Lurrune Pelletier-ek-; eta orain hamar urte inguru, “Belle Toujours” aurkezten izan zen. Ordukoa da, 2006koa, sarrera hau irekitzen duen argazkia (Zinemaldiarena da).\nZinemak ehun urte bete zituenean 85 zituen portugaldar zinemagile itzaltsuenak. 1994a zen, eta Oliveirak“Lisbon Story” filmean agerpen txiki bat eginez ospatu zuen mendeurrena; 1933an “Cancao de Lisboa”, lehen portugaldar film soinudunean hartu zuen parte.\n“Lisbon Story” Wim Wenders zinemagile alemaniarraren lana da, dokumental kutsuarekin zuzendutako fikziozko filma, zer eta zinemagintzan mintzo dena, memoriaz ere berba egiten duen Oliveiraren hausnarketetan entzun daitekeenez:\nBera ez dago jada Lurrean, baina zerk irauten du, ba, bere lekuan? Izango da benetan Santuentzako lekurik? Jainkoa existitzen da… unibertsoa Berak sortua da. Eta zer da unibertsoa? Gizakia… gizateria desagertuko balitz… alferrekoa litzateke unibertsoa. Edo beharbada egitekoren bat du gizakiaren existentzian?\nGuk… guk Jainkoa imitatu nahi dugu, horra hor artistak. Artistak mundua irudikatzen dutenak, txikiagoak balira bezala. Eta egiten dituzte halako zera batzuk… etengabe birpentsatzen dute historia, bizitza, gertatu dela sinesten dugun guztia; sinesten dugulako soilik… bai, azken batean oroimenean sinesten dugulako. Dena bukatua baita. Eta nork ziurtatuko digu pasatutzat jotzen dugun hori benetan pasatu dela? Nori galdetu beharko genioke?\nMundu hau, hipotesi hau ilusio bat da orduan. Benetakoa den bakarra memoria da, baina memoria asmakizun hutsa da. Azken finean, memorian, zineman, esan nahi dut, kamerak zineman denbora bat ezar dezake baina denbora hori iragana da jada. Film bat egiten edo osatzen duena, azken batean, zera da: berpiztea denbora horren mamua. Eta ziur gara une hori filmetik kanpo existitu zela? Edo filma da bermea, denbora horren existentziarena. Ez dakit. Edo esan dezagun gero eta gutxiago dakidala. Azken finean, etengabeko zalantza batean bizi gara. Bitartean bizi gara, oin bat lurrean dugula, jaten, bizitzaz gozatuz…\nLisbon Story, Manoel de Oliveira, Portugal, Wim Wenders\nBikoizketa euskaraz desagertzeko arrisku larrian


Agindu horren 3.8.5 puntuak honako hau ezartzen du: «Ostalaritzako, jatetxeetako, txokoetako eta elkarte gastronomikoetako establezimenduek eta zerbitzuek goizaldeko 01:30a baino lehen itxi beharko dute, eta ordu horretatik aurrera han ezin izango da bezerorik sartu, ez eta ezer kontsumitu ere. Gehienez ere hogeita hamar minutu egongo dira lokala uzteko; beraz, goizaldeko 02:00etatik aurrera, lokala itxita egon beharko da jendearentzat, eta ezingo da berriro ireki goizaldeko 06:00ak baino lehen. Gauerdiko 00:00etatik aurrera, lokalen kanpoko kontsumoa terrazentzat mugatutako eta baimendutako espazioan soilik egingo da, mahaietan eserita eta aurreikusitako edukierak betez; beraz, establezimenduko produktuak edo edariak ezin izango dira terrazaren eremu mugatzailetik kanpo kontsumitu. Neurri horiek asteko egun guztietan aplikatuko dira, jaiegunak barne.»\nZerbitzuguneek 24 orduz erantzuten diete garraioaren beharrizanei, eta hori oinarrizko zerbitzutzat har daiteke; izan ere, elikagaiak, erregaiak, industriako produktuak eta abar hornitzen dituzte. Eremu horiek erregaia hornitzeko, atseden hartzeko eta garbitzeko zerbitzuak ematen dituzte, eta elikagaiak eta edariak ere ematen dituzte, besteak beste, ostalaritzako eta jatetxeetako establezimenduen bitartez.\nElikagaien, erregaien eta beste produktu batzuen garraioa funtsezkoa dela kontuan hartuta, Agindu hori aldatzeko proposamena egiten da, 3.8.5 puntuko ordutegi-mugak ez daitezen aplikatu erregaiak banatzeko estazioetako ostalaritza-establezimenduetan, hartara arreta eman ahal izateko garraioan inplikatutako pertsonei.\nHori dela eta, Osasuneko sailburu gisa, Osasun Sailaren egitura organikoa eta funtzionala ezartzen dituen apirilaren 11ko 80/2017 Dekretuko 4.1 artikuluan eta adierazitako gainerako araudietan xedatutakoarekin bat etorriz,\n1.– Agindu honen xedea da honako agindu honen eranskina aldatzea: Agindua, 2020ko uztailaren 28koa, Osasuneko sailburuarena, COVID-19ak eragindako osasun-krisialdiari aurre egiteko beharrezko prebentzio-neurriei buruzkoa, Normaltasun Berrirako Trantsiziorako Planaren 3. fasea gainditu eta gero.\n2.– 3.8.6. puntua gehitzen zaio 3. puntuari (Edukiera-mugak eta babes-neurri efektiboak sektoreka). Eduki hau izango du:\n«3.8.6.– Aurreko puntuan ezarritako ordutegi-mugak ez zaizkie aplikatuko erregaiak txikizka eta etengabeko zerbitzuan banatzen dituzten zerbitzuguneetako ostalaritza-zerbitzuei. Zerbitzuguneen titularrek bermatuko dute instalazioetako komun- eta ostalaritza-zerbitzuak eskuragarri egongo direla garraio profesionaleko zerbitzuak ematen ari diren pertsonentzat soilik. Zerbitzu horien artean, honako hauek egongo dira: catering-zerbitzuak, sukaldea duten establezimenduetan (sukaldea irekita egon ahal izango da); ostalaritza-zerbitzuak, edo prestatutako janaria saltzeko makinak. Zerbitzu horietan ezin izango da alkoholdun edaririk saldu, eta ezin izango dute beste zerbitzurik eskaini aurreko puntuan adierazitako ordutegi mugatuetan, eta gehienez ere hamar laguneko edukiera izango dute.»\nBigarrena.– Argitaratzea eta ondorioak.


Barrikako Udala - Barrikak bertan behera utzi ditu herriko jaiak\nBarrikak bertan behera utzi ditu herriko jaiak\nGaur egungo osasun-alertako egoerak hainbat neurri hartzera behartu ditu erakundeak, eta lehentasuna eman diete pertsona eta kolektibo ahulenen oinarrizko premiei eta pertsonen segurtasunari. Hori dela eta, ekainean ospatzen diren herriko jaiak bertan behera uztea erabaki du Barrikako Udalak.\nRoberto Muñoz Barrikako alkateak azaldu duenez, “ondo dakigu hartu dugun erabakia zaila dela, baina une honetan egokiena dela uste dugu, segurtasuna beste ezeren gainetik lehenetsiko dugulako; horregatik, barrikoztarrei egoera ulertzea eskatzen diegu”.\nUdalerrian diseinatutako gainerako ekitaldiak, San Andrés edo Neandertal Trail, adibidez, azaroan eta abenduan egitekoak dira, eta udal egutegian jarraitzen dute oraingoz. Era berean, Udalak Barrikako jai batzordearen lana eskertu nahi du, beti ilusio handiz lan egin baitu jaiak ospatzeko, bai eta hartutako erabakiarekiko izan duen ulermena eta enpatia ere.


Etxebarrik txakurrentzako gune berriak prestatuko ditu - Deia\nEtxebarrik txakurrentzako gune berriak prestatuko ditu\nAurrekontuetako inbertsioetako bat izango da, eta igerileku berri bat ere aurreikusten da\ni. ugarte / etxebarri 13.12.2021 | 00:14\nTxakurrentzako aisialdi gune berriak egingo ditu Udalak. Etxebarriko Udala\nTxakurrentzako aisialdi gune berriak egingo ditu Udalak.\nEtxebarriko Udalak beste bi gune jarriko ditu txakurrei zuzendutako aisialdirako. 2022ko aurrekontuaren barruan egingo du. Gobernu taldeak proposamena aurkeztu du eta hilabete honetan onartuko du. Era berean, 695.000 euroko kostua izango duen igerileku berri bat eraikitzea aurreikusi da, nahiz eta "jarduera hori ez dagoen inbertsio gisa aurreikusita, geldikinaren kargura egingo dugulako", Loren Oliva alkateak azaldu duenez.\nEtxebarriko Udalaren aurrekontua 13,4 milioi eurokoa izango da. Aurrekontu horrek aurreko urtekoa baino 1,7 milioi euro gehiago izango ditu. Batez ere, Udalak ematen dituen zerbitzuak mantentzeko pentsatutako kontuak dira. 2022ko aurrekontuaren berritasun nagusietako bat Udalak bultzatutako merkataritza-bulego bat abian jartzea da, onartu berri den BEPB abian jartzeko eta haren jarraipena egiteko.\n"Asmoa da plan horretan jasotako ekintzak aurrera eraman ditzaketen langileak izatea, eta, gainera, udalerriko Merkatari eta Profesionalen Elkartearentzat baliagarri izatea". Horretarako 60.000 euro erreserbatu dira. Gainera, 100.000 euro erabiliko dira hainbat proiektu aurreratzeko, hala nola Lezama Leguizamon kaleko horma, Sabino Arana zubiaren aurreproiektua eta kultur etxearen fatxada konpontzeko, horrela aurrerago obrak egin ahal izateko.\nArlo sozio-kulturalari dagokionez, honi lotutako zerbitzu guztiak mantendu egingo dira, baita kultura- eta kirol-agendari eta elkarteei eta klubei emandako diru-laguntzei lotutako partidak ere, eta, batez beste, % 3 haziko dira, "aurresuposatuz 2022a normaltasun soziokulturalera itzulera ekarriko duela", azaldu du.\nIngurumenari dagokionez, "eskualde-mailan diru-kopuru bat aurreikusi da edukiontzi marroiak (organikoak) txartel-kontrola duten edukiontzi eraginkorragoekin ordezteko", eta horrek erraztu egingo du txartel-kontrola, eta edukiontzi horiek erabiltzen dituzten pertsonak modu positiboan indartzea ahalbidetuko du.\nKirol arloan, Foruko pilotalekua egokitzeko lanak egingo dira, "komunitatea egiten ari den obrak amaitu eta gero". Horrek bertako hezetasunak konponduko ditu. "Kiroldegirako diru kopuru bat jaso da dutxa guztietako sakagailuak aldatzeko eta puntu zehatzetan kamerak jartzeko". Gainera, kontuan izan behar da 2022an jende guztiarentzako igerileku bat eraikitzeko obrak egingo direla, eta "horren funtsak (695.000) konprometituta daude azken osoko bilkuran".\nGizarte Ekintzaren arloak eskaintzen dituen zerbitzuei buruz, 2022ra begira, "zerbitzu horietako batzuk lizitatzea planteatzen da, eta, horregatik, aurrekontua handituko da datorren urtean, langile-kopurua handitzea eta zerbitzu bakoitzaren lan-hitzarmen berrietara egoki- tzea aurreikusi behar baita".\nAbenduaren 15era arte ekarpenak egin daitezke.\nAbenduaren 15era arte, udalaren webgunearen bidez (www.etxebarri.eus) kontsulta daiteke proposamen hau, eta ekarpenak, iradokizunak eta bestelakoak egin daitezke, dagokion informazio-ba- tzordean eta osoko bilkuran eztabaidatuko direnak. "Baita ere HAZ-ra jo daiteke zuzenean gai honi buruzko informazio egokia jasotzera".\nProteinmat eta AI Composer proiektuek Manuel Laborde saria irabazi dute.


Proiektu enpresarial handien kontra agertu diren Arabako kontzejuei babesa adierazi die Araba Bizirik!-ek – Hala Bedi\n> Proiektu enpresarial handien kontra agertu diren Arabako kontzejuei babesa adierazi die Araba Bizirik!-ek\nSeptember 14 Erredakzioa InPress 0\nEra berean, Administrazioa seinalatu dute enpresekin lerrokatzeagatik eta Arabako herriak babesgabe uzteagatik. Ingurune naturalarekiko dagokion defentsa-lana egiteko eta lurra pobretzen ez duten alternatiben alde egiteko ere eskatu diete instituzio publikoei.\nAraba Bizirik! plataformak agerraldia egin du gaur, irailak 14, Elorriagan, Arabako Kontzejuen Elkartearen egoitzan. Jakitera eman duenez, hainbat enpresa handik Arabako lurralde osoko kontzejuetan azpiegitura handiko proiektuak aurkeztu dituzte. Kontzeju asko kontra agertu dira, eta Araba Bizirik! kolektiboak “laguntza eta elkartasuna” adierazi nahi izan die publikoki.\nEnpresa handiek Arabako lurretan egin nahi dituzten megaproiektu horiek kaltegarriak dira ingurune natural eta landa eremuarentzako. Araba Bizirik!-ek azaldu duenez, arriskuan jartzen dituzte paisaia bera eta ingurune naturalarekiko koexistentzia eredu orekatua: “biodibertsitatea, paisaia eta baita nekazaritza eta abeltzaintza ere, modu itzulezinean aldatzea” ekarriko lukete. Aurretik ere, irmoki salatu du Araba Bizik! plataformak Araban planteatzen diren makroproiektu industrialak eta ingurunearekiko ekarriko duten kaltea.\nKontzejuen subiranotasuna ez da errespetatzen\nHorrelako enpresa eta makroproiektuen “abusu eta mehatxuek” “presio handia” egiten diete kontzejuei. Hala ere, Administrazio Publikoa enpresekin lerratu da eta, kasurik onenean, “ez du ezer egin”. Horrek “babesgabe sentsasio handia” eragiten die kontzejuei eta arriskuan jartzen du hauen subiranotasuna.\nAministrazio Publikoa enpresen alde\nAraba Bizirik!-ek salatu du Administrazioak ez dituela berak onartutako irizpideak betearazten. Enpresek aurkeztutako proiektuek “ez dituzte errespetatzen Eusko Jaurlaritzako Ingurumen, Lurralde Plangintza eta Etxebizitza Sailak 2019an onartutako Lurralde Antolamenduaren Gidalerroen printzipio gidariak, ez eta baliabideen jasangarritasun eta ekonomia irizpideak ere”.\nAdministrazio Publikoari eskatu diote “ingurunea jasaten ari den jazarpenaren eta espoliazio-arriskuaren aurrean” dagokion “defentsa-lana” egin dezala. Horretarako, “azpiegitura edo energia berriztagarrien proiektuen garapenerako benetako itun sozial bat” ezarri beharko luke plataformaren ustez, herriaren parte-hartzea kontuan hartuko duena.\nEnpresen alde egin beharrean, Arabako ingurune naturala eta laborantza lurrak elkortzen eta pobretzen ez dituzten alternatiben aldeko neurriak hartzeko ere eskatu diete instituzio publikoei.\n← Topaketa Libertarioak egingo dira Gasteizen\nPrestaciones sociales | Actualidad y denuncia →